Prvo istražno bušenje koje treba da pokaže da li ima nafte u crnogorskom podmorju a koje je bilo planirano za leto ove godine, odloženo je za narednu, zbog pandemije koronavirusa, saopšteno je iz Uprave za ugljovodonike Crne Gore.\nPrema trenutnim procenama u Upravi, očekuje se da taj posao počne u prvom kvartalu naredne godine, odnosno od januara do kraja marta, pišu Vijesti.\nMediji u Crnoj Gori podsećaju da je ova država do sada zaključila dva ugovora o koncesiji za istraživanje i proizvodnju nafte i gasa i to s konzorcijumom Eni i Novatek 2016. godine, a drugi s grčkom kompanijom Energean godinu kasnije.\n“Pandemija koronavirusa uzrokovala je smanjenje poslovne aktivnosti u gotovo svim privrednim granama u svijetu, pa tako i u industriji nafte i gasa. Prvo istražno bušenje u crnogorskom podmorju, koje je planirano za leto ove godine, je odloženo iz istih razloga”, rekli su iz Uprave.\nOni su kazali da se, iako u izmenjenim okolnostima, veliki broj aktivnosti u Crnoj Gori, koje su u vezi s istraživanjem nafte i gasa, realizuje nesmetano. U toku su pripremne radnje za prvo istražno bušenje koje će, prema trenutnim procenama, početi u prvom kvartalu naredne godine.\n“Logistička baza je u luci Bar gdje se već doprema materijal koji će biti korišten za istražno bušenje”, rekli su iz Uprave.\nImajući u vidu da je prvo istražno bušenje u crnogorskom podmorju prvobitno bilo planirano za leto ove godine, u ovom trenutku, kako su naveli iz Uprave, sve aktivnosti u vezi s 3D seizmičkim ispitivanjem su završene.\nIz Uprave su kazali da će, prema programu bušenja, prvo istražno bušenje u crnogorskom podmorju trajati oko 180 dana rada.\n“Ako se aktivnosti budu realizovale po planu, za očekivati je da do kraja naredne godine imamo informaciju da li u crnogorskom podmorju na predmetnim blokovima ima komercijalnih nalazišta nafte i gasa”, zaključili su iz Uprave.


Aktuelnosti / Tribina kompozitora / 17.Tribina / Luka Čubrilo\nLuka Čubrilo (1987, Beograd) završio je klavirski odsek MŠ Mokranjac u klasi Jasne Vukasović. Od 2005. studira kompoziciju na FMU, u klasi Isidore Žebeljan.\nGodine 2007. radio je na muzici za pozorišnu predstavu Hamlet u režiji Nenada Gvozdenovića. Dela su mu se izvodila na studentskom festivalu KOMA.\nOrganizovao je koncert orguljske muzike Omaž Olivijeu Mesijanu u katedrali Blažene Djevice Marije na kome je učestvovao i kao izvođač Mesijanovih dela i svoje Procesije, slike za orgulje. Ovaj koncert je promovisao Francuski kulturni centar. U 2009. godini je planirano izvođenje Procesije u Austriji.\nSa Sarom Vujadinović deli nagradu za najperspektivnijeg mladog muzičara u 2008. godini koju dodeljuju Art Link i Audi.\nBio je aktivni polaznik kursa Luke Frančeskonija (koji je organizovao Art Link). Na završnom koncertu kursa, u Svečanoj sali Skupštine grada, izvedena je njegova kompozicija Krilata jeka, skica za dve trube, hornu i trombon.\nSa uskim krugom prijatelja-muzičara aktivno se zalaže za organizovanje koncerata umetničke muzike.\nTri solo pesme\nTri solo pesme za mecosopran, obou i udaraljke, na stihove Vaska Pope su pisane kao porudžbina trija koji sačinjavaju Marhrit van Rajzen, mecosopran, Arnold Marinisen – udaraljke i Borislav Čičovački – oboa. Upravo takva kombinacija instrumenata i glasa u spoju sa specifičnom poetikom Vaska Pope u pesmama Puzavica, Maslačak i Kesten, nadahnula me je da istražujem na ornamentisanoj melodici i veoma složenim ritmičkim detaljima koji u mojoj imaginaciji odgovaraju tom nadrealnom viđenju flore.


EK: Slovenija krši europska pravila\nSlovenski zakoni o zdravstvenom osiguranju nisuusklađeni s pravnom stečevinom EU. Stoga je Europska Komisija tužila Slovenijuna Sudu Europske unije zbog sprečavanja konkurencije i ograničavanja izborapotrošačima\nEK smatra da Slovenija ograničavaizbor potrošačima i stranim osiguravajućim društvima sprečava nastup na njenomtržištu. Prema mišljenju Europske komisije, stranim zdravstvenim osiguravajućimdruštvima se u Sloveniji ograničavaju mogućnosti osnivanja i nuđenja usluga.\nSlovenija ima odredbe u svomzakonu o zdravstvenoj zaštiti i zdravstvenom osiguranju kojima krši europskapravila, ali i osnovne slobode zapisane u povelji EU.\nPored toga, Slovenija zahtijevada strana zdravstvena osiguravajuća društva, koja rade na području te države,imenuju svog predstavnika u slovenskim državnim institucijama, što je premamišljenju Europske komisije zadiranje u slobodu obavljanja usluga i pružanjaponude potrošačima. Društva za zdravstveno osiguranje su ograničena i priraspodjeli dobiti njihovim dioničarima, što Europska Komisija vidi i kaokršenje EU propisa o slobodnom protoku kapitala.


Naslovnica Južni Sandžak Rožaje Reis Rifat Fejzić na VII ECPD međunarodnoj konferenciji o pomirenju, toleranciji i...\nMiločer – Evropski centar za mir i razvoj Univerziteta za mir Ujedinjenih nacija (ECPD), međunarodna obrazovna i istraživačka organizacija iz akademskog sistema Ujedinjenih nacija i Vlada Crne Gore organizovali su 21. i 22. oktobra 2011. godine u Miločeru VII ECPD međunarodnu konferenciju o nacionalnom i međuetničkom pomirenju, vjerskoj toleranciji i ljudskoj bezbjednosti na Balkanu.\nOvogodišnja međunarodna konferencija u fokusu je imala temu „Novi Balkan i proširenje Evropske unije“. ECPD, ovu međunarodnu konferenciju sa navedenom tematikom, tradicionalno organizuje u sklopu svog cjelovitog strateškog i istraživačkog projekta „Balkan u 21. vijeku – putevi izgradnje, mira i stabilnosti na Balkanu “.\nReis Fejzić na VII ECPD međunarodnoj konferenciji\nUčešće u radu konferencije uzeli su ugledni naučnici i javne ličnosti iz Evrope, SAD, Japana, Indije i Australije, od kojih izdvajamo: Milo Đukanović, Jasuši Akaši, Erhard Busek, Džon Mareska, Takehiro Togo, Džejms Mankam, Leopold Maurer, … te mnogobrojne ugledne ličnosti iz svijeta, a Islamsku zajednicu u Crnoj Gori je predstavljao reis Rifat Fejzić.\nNa konferenciji je ocijenjeno da na Balkanu i dalje ima nekoliko otvorenih pitanja kao što su funkcionalnost Bosne i Hercegovine, odnosi Beograda i Prištine, te zastoj u integracijama Makedonije te je poručeno je da sva sporna pitanja treba rješavati u duhu demokratskog dijaloga i jačanja međusobne saradnje. Ocijenjeno da su evropska perspektiva Balkana i politika partnerstva, dijaloga i pomirenja glavni uslovi stabilnosti i razvoja tog regiona. Ukazano je na potrebu unapređenja regionalne saradnje, kao i da Evropska unija ne sme da odustane od politike daljeg proširenja.\n7 ECPD – Međunarodna konferencija na temu „Novi Balkan i proširenje Evropske unije“\nPredsjednik DPS-a Milo Đukanović smatra da je u priči o novom Balkanu i evropskoj perspektivi, neophodno i neodložno rješavanje takozvanih nedovršenih pitanja. Takođe je istakao da „jedinstvena i funkcionalna Bosna i Hercegovina nema alternativu“, a da je „nezavisno Kosovo realnost koja se mora uvažiti“ gdje se grčko-makedonski spor što prije mora regulisati, kako bi Makedonija novim ciklusom integracije učvrstila stabilnost. Njemu je na ovoj konferenciji uručena Povelja zahvalnosti ECPD zbog doprinosa politici mira i tolerancije u regionu.\nPredsjednik ECPD Takehiro Togo ukazao je da su bezbjednost i stabilnost osnovni uslovi razvoja svakog regiona, pa i Balkana, kao i da na Balkanu još postoje izazovi koji mogu ugroziti mir, a evropske i evroatlantske integracije su najbolji okvir za uspostavljanje stabilnosti.\nVII ECPD međunarodna konferencija u Miločeru\nKoordinator Pakta za stabilnost Jugoistočne Evrope Erhard Busek kazao je da Balkan više nije glavna loša vijest u svjetskim medijima. Postoje pozitivni pomaci, ali su i dalje prisutna određena otvorena pitanja vezana za situaciju u Bosni i Hercegovini, Kosovu i Makedoniji – kazao je Busek. On je dodao da je Balkan je i dalje atraktivan za investicije zbog čega se neće ostvariti predviđanja o bankrotu država Jugoistočne Evrope.\nU završnom delu ove međunarodne konferencije promovisana je knjiga-monografija „Između rata i mira” čiji je autor Jasuši Akaši, raniji specijalni izaslanik Generalnog sekretara UN za bivšu Jugoslaviju. Konferenciji u Miločeru nije prisustvovao bivši generalni sekretar UN Butros Butros Gali iako je bio najavljen.


Kombi probio zaštitnu ogradu na Pančevačkom mostu - www.lobi-info.rs\nKombi probio zaštitnu ogradu na Pančevačkom mostu\n28. februara 2014. 21. februara 2015.\nDanas oko 14 h kombi kojim je upravljao Liu Cong udario je u autobus na liniji 101 pokušavajući da ga pretekne a zatim probio zaštitnu ogradu na Pančevačkom mostu. Vang Ziuli (43), koja je sedela na suvozačevom mestu, zadobila je lakše povrede glave i prevezena je u Urgentni centar.\nKombi kojim je upravljao Kinez Liu Cong kretao se levom trakom i preticao autobus na liniji 101. Pokušao je da uđe u desnu traku i skrene u ulicu 29. novembar ali je pri tome udario u „ostrvo“ u blizini ograde, zakačio retrovizor na autobusu sa leve strane i prednjim delom snažno udario u ogradu.\n„Začuo se snažan tresak, najpre škripa točkova a potom snažan udar u ogradu nakon čega je ograda počela da pada. Za sekundu sam izbegao smrt“, kaže Josif Nikolić koji se u trenutku udesa nalazio ispod mosta.\nSaobraćaj na Pančevačkom mostu posle dužeg vremena je normalizovan.\nPodsećamo vas da u svakom trenutku možete pratiti uživo kamere na Pančevačkom mostu i Bogosloviji.\n2. septembra 2021. 2. septembra 2021.\nČeoni sudar na Zrenjaninskom putu kod Kovilova\nHumanitarni koncert „Šopen kao inspiracija" za Vuka


LG sprema „jači“ G3 - SandzakHaber.Net , Sandžačke Internet Novine !\nNaslovna Tehnologija Hardver LG sprema „jači“ G3\nLG sprema „jači“ G3\nOd HaberNews - 17. Juna 2014. 0 74 Podeli na Fejsbuku\ntweet LG-jeva perjanica G3 još nije predstavljena van Južne Koreje, ali to kompaniju ne sprečava da planira naredne korake.\nNajnovije glasine upućuju na to da će LG predstaviti novu verziju modela G3 svega par meseci nakon što je original predstavljen. Nova verzija trebalo bi da ima unapređeni Snapdragon 805 procesor i brži modem kako bi postigao brzinu skidanja na kompatibilnim mrežama od 225 mbps. Pored ove dve hardverske promene, ostatak uređaja bi trebalo da ostane identičan modelu G3. Samsung je prošle godine predstavio unapređenu verziju modela Galaxy S4 sa bržim procesorom i LTE-A podrškom, što je prilično slično LG-jevim planovima. Međutim, važno je napomenuti da većina korisnika neće osetiti drastično poboljašnje u radu uvođenjem Snapdragona 805, a i broj mreža koje mogu da iskoriste neverovatno veliko brzine skidanja je izuzetno ograničen tako da ova unapređenja i neće biti toliko impresivna, barem ne trenutno.\ntweet Prethodni tekstV dan: Moćna Nemačka, prvi remi, srećni SADSledeći tekstDanac u Novom Pazaru pretio vernicima u Džamiji da će ih poklati! HaberNews\tPOVEZANE OBJAVEVIŠE OD AUTORA


Javnost rada Državne revizorske institucije – Elementi za komunikacionu strategiju – Institut alternativa\nInstitut alternativa » Odgovorne javne finansije » Javnost rada Državne revizorske institucije – Elementi za komunikacionu strategiju\nObjavljeno 08. 05. 2017. 13. 03. 2019.\nDržavna revizorska institucija nikoga ne može natjerati da uradi bilo šta – nema izvršna ovlašćenja i njene preporuke nisu izvršni nalozi već neobavezujući savjeti i smjernice, o koje se subjekti revizije mogu oglušiti bez ikakvih zakonskih posljedica.\nJedini način da DRI ostvari uticaj i promjenu je da njeni izvještaji budu čitani, da ključne poruke na pravilan način dođu do zainteresovanih i donosilaca odluka, kao i da postoji jasno razumijevanje njene uloge u sistemu.\nU dosadašnjem radu i prvoj deceniji postojanja, ključni napori DRI bili su usmjereni na izgradnju kapaciteta za reviziju javnog sektora, tačno i objektivno vršenje revizije i izgradnju odnosa sa subjektima revizije, Skupštinom i Vladom. Ključno je bilo proizvesti analitički materijal čija će tačnost biti neupitna, a objektivnost i nepristranost garantovani. Na koji način će javnost primiti objavljene nalaze i kako će mediji o njima izvještavati, nisu bili među prioritetima DRI. Stoga su odnosi sa medijima, nevladinim organizacijama i građanima bili u velikoj mjeri zapostavljeni.\nNamjera ovog izvještaja je da pruži početnu ocjenu stanja u nekim od ključnih oblasti odnosa sa javnošću DRI u dosadašnjem periodu, uz primjere najboljih praksi vrhovnih revizorskih institucija širom svijeta, kao i da predloži elemente koji treba da čine okosnicu buduće komunikacione strategije DRI.


Turci prave ''veleobrt'', uparuju Partizanov tandem?!\nPočetna stranicaFK PartizanTurci prave ''veleobrt'', uparuju Partizanov tandem?!\nPartizan Video Materijal 19.6.20\nInformacije iz Istanbula privlače veliku pažnju ovih dana, leto bi moglo da bude veoma zanimljivo.\nMladi štoper Partizana Strahinja Pavlović broji poslednje dane u Partizanu pred odlazak u Monako, sa kojim je još zimus potpisao ugovor, ali prema poslednjim informacijama iz Turske, postoji šansa da se umesto u Monako, za početak preseli u Istanbul!\nTamošnji mediji, naime, pišu da Galatasaraj ovog leta želi da formira novi šptoperski tandem i da je pažnja Fatiha Terima usmerena ka Partizanovim biserima - pomenutom Pavloviću i Svetozaru Markoviću, koji je trenutno na pozajmici u Larisi, posle transfera iz Partizana u Olimpijakos.\nNavodno, Terim bi bar jednog od njih dvojice, a možda i obojicu u paketu doveo na pozajmicu. Kada je Marković u pitanju, to možda i ne deluje kao nerealna opcija, pošto ga je Olimpijakos već poslao na pozajmicu u Larisu, ali s obzirom da je Monako Pavlovića platio 10 miliona evra u startu, Kneževi će želeti što pre da vide talentovanog Srbina u svom timu.\nIpak, ako Turci budu dovoljno uporni, ne treba odbaciti nijednu opciju. A kakvu pažnju je izazvalo interesovanje Galate za srpski tandem pokazuje i to što se u pojedinim tamošnjim medijima njihov potencijalni dolazak najavljuje kao prava transfer bomba.


Bor se sprema za dugotrajnu i TEŠKU BORBU PROTIV KORUPCIJE\n08:51: AM petak 4 decembra, 2020\nPosted on 9. maja 2019. at 13. maja 2019. by Ist Media\nBOR, (IST Media, foto: Ivan Mitrović) Antikorupcijski savet u Boru formiran je još u februaru, a grad Bor je prvi u Srbiji koji je o nacrtu antikorupcijskog plana debatovao sa predstavnicima Agencije za borbu protiv korupcije, predstavnikom Poverenika za informacije od javnog značaja, vrhovnim državnim revizorom i Biroom za društvena istraživanja (BIRODI).\nJer, sve lokalne samouprave u Srbiji će morati da usvoje planove za borbu protiv korupcije i naprave tela, i bez toga, što je naglašeno u Poglavlju 23, neće biti ulaska u EU.\nZoran Gavrilović, direktor BIRODI-ja, kaže da je cilj debate u Boru zajedničko sagledavanje „kako isušiti močvaru koja stvara korupciju“.\n„Imamo sve zakone i institucije kojima treba da bude sprečena korupcija, ali je očigledno da društveni ambijent u kome korupcija opstaje sprečava primenu zakona. Plan za borbu protiv korupcije ima za zadatak da unapredi integritet institucija na lokalnom nivou kako bi se korupcija zaustavila, da ona ne bude sistem, već samo incident, da korupcija bude nešto što se lako otkriva i lako sakcioniše“, naglašava Gavrilović.\nOn je podsetio da je BIRODI još 2011. godine započeo sistem borbe protiv korupcije na lokalnom nivou.\nSvi na okupu, rezultati se očekuju: S leva, Aleksandar Milikić, Zoran Gavrilović i Zoran Andrejić\nPrema njegovim rečima, lokalni plan za borbu protiv korupcije ima 16 oblasti i nastao je kao potreba da se unapredi transparentnost, smanji diskreciono donošenje odluka i poveća odgovornost lokalne samouprave u oblasti javnih nabavki, interne revizije, budžeta, privatno-javnog partnerstva, zaštite uzbunjivača i mogućnosti građana da se žale na rad lokalne samouprave. Biće regulisana i oblast dodeljivanja novca iz budžeta nevladinim organizacijama i medijima.\n„Dobro je što od 16 tačaka progarama za borbu protiv korupcije grad Bor već sprovodi pet. Transparentnost u radu je nešto što se u Boru promenilo, ali smo i svesni da ovu borbu moramo da podignemo na viši nivo“, rekao je Milikić.\n„Kod nas se smatra da će neko džakovima da lovi one koji su podložni korupciji i bacati ih u podrume, ali nije u tome stvar. Na nama je vrlo težak zadatak jer moramo da stvorimo sistem kojim će se korupcija iskoreniti, i kako će se plan koji budemo doneli implementirati u stavrnosti.


Apple povećava cene aplikacija, muzike i filmova u EU\nKako piše Cult of Mac, stanovnici Evropske unije, Norveške, Rusije i Kanade od sada će plaćati nešto više za sadržaj iz App Store prodavnice. Istovremeno, rezidenti Islanda aplikacije, filmove i muziku, moćiće da kupuju i iznajmljuju po nižim cenama.\nU pismu koje je Apple sinoć poslao developerima u pomenutim državama, stoji da će novi cenovnici biti aktuelni u narednih 36 sati, kada će i doći do promena u samim prodavnicama:\nU narednih 36 sati, cene u App Store prodavnicama povećaće se na teritoriji Evropske unije, kao i Kanade i Norveške. Na Islandu će doći do pada, dok će se promene u vezi cena desiti i u Rusiji. Pomenuta povećanja rezultat su usklađivanja cena sa različitim kursevima i izmenama u poreskim sistemima.\nIstovremeno ćemo ažurirati ‘Pricing Matrix’ u sekciji ‘Rights and Pricing in My Apps’ na iTunes Connect servisu.\nTakođe, ažuriraćemo cene iOS i Mac OS X aplikacija koje se nalaze u sekciji Agreements, Tax i Banking.\nApp Store tim\nIako mnogi korisnici neće biti preterano oduševljeni novim cenama, važno je napomenuti da dodatni profit ne ide Apple-u u džep. Dapače, povećanja su direktna posledica inflacije, ali i prilagođavanja novim poreskim sistemima. Ova povećanja najprimetnija su upravo na teritoriji Rusije gde su, usled nedavnog pada rublje, čelnici ove američke kompanije bili promorani da povećaju cene, ali i na kratko zaustave prodaju kako ne bi dodatno oštetili developere.


Internet prodavnica sistema tehničke zaštite\nProfesionalna prodaja i ugradnja sistema tehničke zaštite\nSvojim klijentima nudimo opremu visokog kvaliteta i pristupačne cene, prateći najnovije trendove i dostignuća u ovoj oblasti. Bilo da Vam treba mali, srednji ili veliki sistem video nadzora, mi Vam nudimo najoptimalnije rešenje. Svojim klijentima nudimo opremu visokog kvaliteta i pristupačne cene, prateći najnovije trendove i dostignuća u ovoj oblasti. Na našem sajtu možete pronaći preko 5000 raspoloživih artikala, spremnih za isporuku. Prodajemo ogroman broj svetskih brendova kao što su: HIKVISION, PARADOX, URMET, DAHUA, ROGER, UNIVIEW, ZKTec, ULTRACELL, SYBERPOWER, WESTERN DIGITAL, D-Link, UBIQUITI, ANSEC, FIRECLASS i mnogi drugi. U našem poslovanju prvenstveno se trudimo da ispoštujemo sve zahteve kupaca i izuzetno nam je važno da kupci budu zadovoljni proizvodom, uslugom i brzinom isporuke.


RTCG - Radio Televizija Crne Gore - Nacionalni javni servis :: Ekonomija :: Omogućeno podnošenje zahtjeva za subvenciju\nPORESKA UPRAVA 12. 05. 2020. 17:56 >> 17:54 0\nPodnošenje zahtjeva za subvenciju Kovid-19 za grupu poreskih obveznika koji obavljaju samostalnu djelatnost, a nemaju obavezu registracije u Centralnom registru privrednih subjekata (CRPS), omogućeno je, saopšteno je iz Poreske uprave (PU).\nIz PU je objašnjeno da u tu grupu poreskih obveznika spadaju advokati, notari, izvršitelji, kao i slobodni umjetnici.\n“Takođe, molimo poreske obveznike koji su predali zahtjev za paušalno oporezivanje prihoda od samostalne djelatnosti (ZPO) za ovu godinu, koji je obrađen u sistemu PU, da pokušaju ponovo sa podnošenjem zahtjeva za subvenciju za april”, navodi se u saopštenju.\nPU je obavijestila da je CRPS od ponedjeljka počeo rad sa strankama, uz poštovanje preporučenih mjera za prevenciju širenja zarazne bolesti Kovid-19.\n"CRPS na taj način nastoji da privrednicima izađe u susret i obezbijedi veću dostupnost pri pružanju administrativnih usluga", rekli su iz PU.\nPredviđeno vrijeme za rad sa strankama u toku ove sedmice, odnosno do petka, biće od osam do 15 sati.\nSubvencije Poreska uprava CG\nOdobreni zahtjevi za subvencije u iznosu od 9,97 miliona eura


Najugroženiji pešaci, biciklisti i motociklisti – Podrinske\nTema broja: Bezbednost u saobraćaju\nKatarina Tadić, skeretarka Saveta za koordinaciju poslova bezbednosti u saobraćaju grada Šapca\nUređenje saobraćaja u urbanim sredinama, jedna je od najvažnijih stvari svake lokalne samouprave. Užurbani ritam života i sve veći broj učesnika u saobraćaju, pre svega automobila, čini neophodnim svakodnevno razmatranje poboljšanja uslova za kretanje. Savet za koordinaciju poslova bezbednosti u saobraćaju grada Šapca, ima višegodišnju praksu praćenja i reagovanja kako bi se poboljšali uslovi. Pre svega, organizuju se tribine, a njihova najvažnija uloga svakako je edukativnog karaktera. O stanju u saobraćaju grada Šapca i planovima za naredni period, kao i aktivnostima Saveta u prethodnom periodu, za Podrinske je govorila sekretarka Saveta za koordinaciju poslova bezbednosti u saobraćaju grada Šapca Katarina Tadić.\nKoliko se često savet sastaje i šta je utvrđeno kao najveći problem na kom se mora raditi u Šapcu?\n– Savet za koordinaciju poslova bezbednosti u saobraćaju na putevima na teritorji grada Šapca sastoji se iz stalnog i proširenog sastava koji čine relevantni subjekti iz različitih oblasti među kojima i udruženja biciklista i motociklista. Savet se sastaje, u proseku, jednom mesečno i obavezna tačka na svakom zasedanju jeste izveštaj o stanju bezbednosti u saobraćaju na teritoriji grada Šapca Odeljenja saobraćajne policije Policijske uprave u Šapcu koji se poredi sa izveštajem za isti period prethodne godine, ali i periodom od početka beleženja statisitke. Na sednicama se vrši i razmatranje primedbi građana koje upute u vidu zahteva Savetu, jer, pre svega, želimo da naše sugrađane uključimo u rad Saveta. Na dnevnom redu nađu se i aktuelne teme koje se tiču realizacije Programa za rad Saveta za koordinaciju poslova bezbednosti u saobraćaju na putevima na teritoriji grada Šapca čija se izvšenja redovno analiziraju, a naš Savet bio je jedan od prvih 10 u zemlji čiji je Program dobio pozitivno mišljenje Agencije za bezbednost saobraćaja Republike Srbije, ali i pohvalu direktora, što potvrđuje da smo prepoznali probleme i izazove za bezbednost saobraćaja, ali i da je Program usklađen sa statistikom i obuhvata sve ranjive grupe. Takođe, pomenutim Programom je predviđena analiza saobraćajnog sistema u zoni škole, izrada projekata tehničkog regulisanja saobraćaja u zoni škole na lokalnim putevima u skladu sa smernicama analize saobraćajnog sistema u zonama škole, izrada nezavisne ocene uticaja puta na nastanak saobraćajnih nezgoda, indentifikacija opasnih mesta na području grada ali i izrada sigurnih puteva od kuće do škole i izvođenje radova i sanacija identifikovanih mesta po prioritetu izrađene studije Identifikacije opasnih mesta i elaborata opasnih mesta na području grada, a sve u cilju unapređenja bezbednosti učesnika u saobraćaju.\nSprovedeno je dosta akcija sa Udruženjem paraplegičara, koliko je bitna ta saradnja?\n– Slaviša Savić, sekretar Udruženja paraplegičara mačvanskog okruga, blizak je saradnik Saveta i iskustvo koje on prenosi mladima ali i svim učesnicima u saobraćaju umnogome utiču na podizanje svesti o posledicama neodgovornosti i nepoštovanja saobraćajnih propisa i zahvalni smo mu na predanom radu. Kako je gospodin Savić zaštitno lice kampanja, ne samo na nivou naše lokalne samouprave nego i na nivou cele zemlje, njegova životna priča se daleko čuje i nikoga ne ostavlja ravnodušnim. Programom za rad Saveta za koordinaciju poslova bezbednosti u saobraćaju na putevima na teritorji grada Šapca opredeljena su sredstva za održavanje tribina za mlade u srednjim školama i angažovanje lica paraplegičara.\nU Šapcu su pre nekoliko godina rekonstruisane brojne ulice, promenjeni režimi saobraćaja, pešački prelazi su dosta obezbeđeniji, koliko je to sve uticalo na povećanje bezbednosti u saobraćaju?\n-Kada je reč o rekonstrukciji važno je napomenuti da je čak 50% finansijskih sredstava Programa za rad Saveta za koordinaciju poslova bezbednosti u saobraćaju na putevima na teritorji grada Šapca opredeljeno za oblast rada „Unapređenje saobraćajne infrastrukture“ kroz jasno definisane mere i aktivnosti i taj trend se nastavlja. Bolja saobraćajna infrastruktura uložena je, pre svega, u bezbednost naših sugrađana i ona daje rezultate. Sve rekonstrukcije saobraćajnica u gradu imaju segment bezbednosti, a naročito u zonama škola i vrtića, crnih tačaka. Dešava se da se vozači ponašaju neodgovorno a što će eventualno dovesti do uvođenja sistema saobraćajnih kamera, čemu će prethoditi adekvatna studija.\nKo su najugroženije grupe učesnika u saobraćaju i šta se radi na povećanju njihove bezbednosti?\n– Najugroženije grupe učesnika u saobraćaju su pešaci i biciklisti, kao i motociklisti. Uz unapređenje saobraćajne infrastrukture neophodno je sprovoditi kampanje koje na interaktivan način podsećaju na važnost poštovanja saobraćajnih propisa, potencijalnih opasnosti usled nepoštovanja istih kao i posledica. Kampanje “Mladi i bezbedni” i “Vozi bezbedno” sprovedene su na više lokacija na teritoriji našeg grada u periodu od 5. do 7. juna, a sve u cilju povećanja bezbednosti u saobraćaju najugroženijih ciljnih grupa. Kampanja “Vozi bezbedno” usmerena je na vozače komercijalnih vozila, a kampanja “Mladi i bezbedni” na mlade učesnike u saobraćaju: vozače, pešake, bicikliste ili motocikliste. Uz zahvalnost Agenciji za bezbednost saobraćaja Republike Srbije na podršci, kampanje su animirale veliki deo naših sugrađana.\nŠta pokazuju podaci, da li se vremenom povećava bezbednost u saobraćaju grada Šapca?\n– Situacija tokom prethodne godine ocenjena je kao povoljna. U Izveštaju o stanju bezbednosti u saobraćaju na teritoriji grada Šapca za 2020. godinu navodi se da je broj saobraćajnih nezgoda smanjen za oko 13%, tačnije 2019. godine dogodilo se 606, a 2020. godine 524 saobraćajne nezgode. Tokom 2020. godine na putevima na teritoriji grada Šapca život je izgubilo 12 učesnika u saobraćaju, 33% manje nego 2019. godine, što je najmanji broj poginulih lica od kada se taj broj prati. Na području grada Šapca nije poginulo nijedno dete. U prvoj polovini 2021. život su izgubila 2 lica, oba vozači motocikala, što je razlog više za sprovođenje preventivne akcije na šesnaestom Moto skupu. Najveća zasluga za odgovornije ponašanje naših sugrađana sigurno jesu preventivne akcije i ti rezultati su svakako podstrek da iste sprovodimo u narednom periodu.


NovaEnergija.net » google search google search – NovaEnergija.net\nHome Tags Posts tagged with "google search"\nGoogle Search testira bolje filtriranje sadržaja na osnovu datuma objavljivanja\nGoogle korisnici su do sada tokom pretraživanja mogli da biraju „od“ i „do“ opcije kada su datumi objavljivanja u pitanju, a kako bi rezultate prilagodili željenom vremenskom periodu. To bi uskoro trebalo da se promeni, budući da Google testira opciju za filtriranje sadržaja po preciznom datumu objavljivanja, a direktno iz polja u koje se unose pojmovi koji se traže.\nKorisnici su ranije bili ograničeni na opcije preko kojih su mogli da biraju sadržaje koji su objavljeni u poslednjih sat vremena, ili 24 sata, nedelju dana, mesec dana, i tokom protekle godine. Proces nije bio naročito jasan, pa korisnicima nije uvek bilo lako da dođu do tema koje su objavljene u vremenskom okviru koji traže.\nUpravo zbog toga Google Search testira “before” i “after” komande koje mogu da se koriste kako zasebno, tako i kombinovano, što omogućava da se vremenski okvir definiše preciznije nego pre. Tako će uskoro biti dovoljno da se u polje za pretraživanje unese termin poput “avengers endgame after:2019-04-01“, a da bi korisnik dobio informacije koje su objavljene nakon definisanog datuma. Isto važi i za “avengers endgame before:2019-04-01,” a korisnici mogu i da kombinuju dve komande, te kucaju “avengers endgame after:2019-03-01 before:2019-03-05.” Pretraživanje je još brže ako se navede samo željena godina, budući da će Google onda prikazivati samo rezultate koji su objavljeni od početka do kraja željene godine.\nNa ovaj način bi mogao da se reši problem koji često vodi do širenja pogrešnih informacija, budući da korisnicima ponekad promakne datum objavljivanja, pa neku staru vest tumače kao aktuelnu. Nove opcije su trenutno dostupne samo u beta verziji, a očekuje se da uskoro stignu i do korisnika.\nGoogle Search testira bolje filtriranje sadržaja na osnovu datuma objavljivanja was last modified: April 13th, 2019 by Ivana Karanović\nBrži sajtovi će uskoro imati prioritet u Google Search rezultatima na mobilnim uređajima\nGoogle je danas zvanično objavio da će početi da brzine učitavanja stranica i performanse sajtova koristi kao parametre i dodatne faktore u određivanju prioriteta prikazivanja rezultata pretrage na mobilnim uređajima.…


Prekograničnim projektima doprinijeti društvenoj\nŠest OSI obučeno je za rad u oblasti komunikacio\nPrelazak na ekološki prihvatljiva goriva najbolje\nOl stars testira Budućnost Voli...\nGojković pred četvrtfinale EP: Bez straha na Ita\nPlave žele nastavak serije...\nSpecifični kulturni izrazi doprinose razvoju crno\nSudski spor zbog nevjernog mačka...\nHandball planet: Radičević peta rukometašica sv\nBarani u Atini traže brejk za nastavak sn...\nJačanje nevladinog sektora, odnosno, nevladinih organizacija i njihovih kapaciteta, instrukcije kako da djeluju i budu spremne da apliciraju na državne ali i evropske konkurse, tema je jednodnevnog seminara, koji NVO “Identitet”, organizuje u hotelu “Franca”. Seminar “Djelovanje i finansiranje NVO - u Crnoj Gori – Mogućnosti i izazovi“, realizuje se u okviru projekta „Evropska luča demokratije“, koji je podržan od Ministarstva javne uprave.\n„Nedostatak motivacije jedan je od glavnih razloga zbog čega se u punom kapacitetu ne koriste sredstva evropskih fondova. Zbog toga naša organizacija „Identitet“ ima dobar plan da istakne upravo te nedostatke, i da na osnovu sopstvenog iskustva, pokažemo koliko dugo vremena smo proveli u traženju najboljih načina pristupanja sredstvima da bi smo mogli da realizujemo projekte. Bez novca se oni vrlo teško mogu realizovati, dok na drugoj strani imamo velike mogućnosti koje ne koristimo. I upravo, ovo što radimo, jeste da podstaknemo nevladine organizacije da što više koriste novac iz EU fondova, jer ima dovoljno za sve nas“, kazala je direktorica NVO „Identitet“ Nevenka Vuković, poručujući da na na putu ka evropskim integracija, država i civilni sektor treba da djeluju kao partneri.\nOna je podsjetila, da je prema zvaničnim podacima, u Crnoj Gori trenutno registrovano 5.600 nevadinih organizacija od kojih je samo 10 posto aktivno.\n„Od ovog broja NVO samo 500 je aktivno, a još manje, njih 100, ima pristup evropskim fondovima. Od prošle godine, 11 ministarstava raspisuje oko 30 konkursa i to je velika šansa za civilni sektor, jer će novca biti sve više“, istakla je Vuković.\nUčesnici današnjeg seminara bili su predstavnici udruženja građana iz Bijelog Polja i okoline.\nŠest OSI obučeno je za rad u oblasti komunikaciono-informatičke tehnologije


Univerzitet Čačak: Ekonomski pokazatelji - Ozonpress :: internet portal\nZagovornici otvaranja univerziteta u Čačku, bez obzira da li je reč o lokalnoj vlasti, političkim partijama, privrednicima ili predstavnicima obrazovanja, kao osnovni argument navode ekonomski uticaj koji bi jedna ovakva institucija ilama na grad. Istovremeno predstavnici obrazovanja insistiraju na činjenici da bi Univerzitet Čačak uticao ne samo na obrazovni stepen našeg regiona, već i na razvoj obrazovanja u Srbiji uopšte.\nStrategija razvoja obrazovanja u Srbiji do 2020. godine predviđa inoviranje sistema finansiranja iz budžeta i usklađivanje upisne politike sa tržištem rada i razvojnim prioritetima države. Istovremeno u ovom dokumentu se naglašava da prevashodno treba imati u vidu podatak da Srbija trenutno ima jedan od najnižih nivoa zaposlenosti u Evropi, a da na drugoj starni razvijene evropske zemlje beleže izuzetno visok stepen visokoobrazovanog stanovništva što nedvosmisleno ukazuje na to da su se države Evropske unije fokusirale na razvoj ekonomije znanja.\n– Treba imati u vidu da Srbija u celini, trenutno ima jedan od najnižih nivoa zaposlenosti u Evropi (oko 50 odsto), dok Strategija Evropa 2020 postavlja ambiciozan cilj povećanja broja zaposlenih na 75 odsto. Stoga je jasno da realizacija ovog cilja zahteva povećanje efikasnosti tržišta rada, ali i promenu same strukture radne snage što podrazumeva reformu sistema obrazovanja i uvođenja sistema celoživotnog učenja. Čak 85 odsto visokoobrazovanih stanovnika EU koji su mlađi od 40 godina starosti je zaposleno, a stopa nezaposlenosti drastično je manja u grupi visokoobrazovanih nego u drugim grupama. To ukazuje da se sa promenama u savremenom svetu smanjuje broj poslova na tržištu rada za veliki broj ljudi sa srednjim obrazovanjem, čemu Srbija sa samo 6,5 odsto visokoobrazovanih ne može da odgovori. U evropskim zemljama sada teško može da se razvija ekonomija zasnovana na nižim veštinama i manufakturi, jer svet sve više počiva na ekonomiji znanja, za čiji su razvoj potrebni visokoobrazovani kadrovi. Ti kadrovi su odlično plaćeni, a industrija znanja je sama po sebi profitabilna, pa iz nje proističu i veliki porezi za državu. Time se, dakle, i sama zemlja bogati i omogućava joj se da izdvaja veća sredstva za razvoj nauke i obrazovanja i stvaranje novih inovativnih kadrova-navodi se između ostalog u Strategiji razvoja obrazovanja u Srbiji do 2020. godine.\nU prilog ideji da Čačak postane univerziteski grad ide i Koncept razvoja Republike Srbije do 2020. godine, gde jasno navodi da je vizija naučnog i tehnološkog razvoja Srbije da ona postane inovativna zemlja u kojoj naučnici dostižu evropske standarde, doprinose ukupnom nivou znanja društva i unapređuju tehnološki razvoj privrede, a što je u tesnoj vezi sa formiranjem ekonomije zasnovane na znanju. Ističe se i jače povezivanje nauke i privrede kroz investicije i uvođenje poreskih i drugih podsticaja što bi za posledicu trebalo da ima direktan pozitivan uticaj na strukturu domaće privrede, ali i otvaranje mogućnosti mladim naučnicima da karijere ne grade samo u državnim institutima i na fakultetima, već da svoja znanja primenjuju i u privatnim kompanijama i industrijskom sektoru.\nUniverziteti i visoko obrazovanje u celini susreću se sa čitavim nizom novih izazova koji su proizvod savremenog društva. Rastući troškovi visokog obrazovanja usled trenda omasovljavanja visokog obrazovanja neretko dovode do relativnog pada ulaganja iz državnog budžeta.


EUnet Internet roaming u Crnoj Gori – Personal magazin\nEUnet Internet roaming usluga predstavlja jeftino i jednostavno rešenje za ljude koji žele da pristupe Internetu za vreme svog putovanja. EUnet svim zainteresovanim omogućava Internet roaming sa Crnom Gorom. Preko…\nEUnet Internet roaming usluga predstavlja jeftino i jednostavno rešenje za ljude koji žele da pristupe Internetu za vreme svog putovanja. EUnet svim zainteresovanim omogućava Internet roaming sa Crnom Gorom.\nPreko roaming usluga korisnik jednostavno troši EUnet-ove sate sa svog korisničkog naloga. Potrebno je samo, prilikom boravka u Crnoj Gori, donekle dopuniti uobičajenu proceduru konekcije na Internet, tako što ćete podesiti parametre na vašem računaru, prema sledećoj specifikaciji: Telefonski broj za modemski pristup (jedinstven za područje Crne Gore): 19402\nPosle neophodnog podešavanja parametara, treba uneti username pored koga ćete dodati i sufiks @eunet, bez dodavanja “.rs” ([email protected]) i na kraju uobičajeno uneti password.\nInternet roaming je istovremeno omogućen i korisnicima T-com mreže, prilikom dolaska u Srbiju. U slučaju da ne možete da se konektujete na Internet, preporučujemo da se javite Tehničkoj podršci Internet Crna Gora na telefon: +3821500. Sa EUnet Tehničkom podrškom možete stupiti u kontakt na telefon: +38\nEUnet Internet roaming u Crnoj Gori was last modified: July 3rd, 2009 by Redakcija\nbatica Jul 3, 2009 at 14:24\nkakva je ovo glupost, cemu to?\nkome li to treba\nzar posle 100 godina postojanja ne mogu da nameste da se mailu pristupa sa svih lokacija, nego se ovako brukaju


ČISTIJI VAZDUH U SMEDEREVU: Novi ekološki pogon u Železari (VIDEO) – 24sata online\nFoto: Printscreen Youtube/ RTS Sajt - Zvanični kanal\nOd jula naredne godine Smederevci će disati čistiji vazduh.\nDo tada će, obećavaju u železari “Hbis Srbija”, u pogon pustiti novo ekološko postrojenje koje će emisiju štetnih gasova i drugih materija svesti i ispod evropskih granica.\n– Mi se trenutno nalazimo u početnoj fazi montiranja opreme, uglavnom su završeni svi građevinski radovi. Očekujemo da postrojenje sa hladnim probama krene najkasnije u junu, a sa proizvodnjom od 1. jula 2021. godine – navodi Vladan Mihailović, izvršni direktor za proizvodnju u “HBIS Srbija”.\n– Ovo postrojenje je projektovano da maksimalno ima emisiju od 20 miligrama po kubnom metru samim tim ćemo dva i po puta manje emitovati nego što i zakon Republike Srbije dozvoljava. Ne samo na polju vazduha veliki napredak će da bude i na polju otpadnih voda – objašnjava Ljubica Dreik, direktorka Sektora za zaštitu životne sredine u “HBIS Srbija”.\nMilovan Tasić, generalni direktor za investicije u “HBIS Srbija” navodi da će sva presipna mesta na svim transporterima biće opremljena dodatnim trasporterima za prečišćavnje otpadnih gasova i da će ih na čitavoj liniji aglomeracije biti ukupno sedam.\n– Biznis Plan za 2021. podrazumeva rad jedne visoke peći. Međutim našu odluku ćemo preispitati tokom drugog i trećeg kvartala i u zavisnosti od situacije na tržištu i novih kvota Evropske unije moguće je da se ova odluka promeni – navodi Vladan Mihailović, izvršni direktor za proizvodnju u “HBIS Srbija.\nTagovi: čistiji vazduhekologijanovi pogonSmederevoželezara\nNišta od klizanja na Tašmajdanu i u Kamenom gradu\nZa sudbonosno „da“ mladenci dobijaju 3.000 evra


Najviše paketića dodeljeno ove godine (VIDEO) – ZoomUe\nUŽICE – Budi i ti nečiji Deda mraz, naziv je humanitarne novogodišnje akcije u okviru koje su dodeljeni paketići deci slabijeg materijalnog statusa. Organizatori su studenti Pedagoškog fakulteta u Užicu koji kažu da je ove godine svest građana mnogo viša nego prošle godine.\nZa četiri godine, koliko se održava ova akcija, najveći broj paketića završio je u dečijim rukama ove godine, čak 736, što je čini najuspešnijom akcijom do sada.\n„Danas su dodeljeni paketići deci slabijeg socijalnog statusa, deci sa smetnjama u razvoju, deci ratnih invalida, višečlanih porodica, kao i učenicima osnovne škole u Volujscu. Sutra će biti dodeljeni paketići deci u bolnicama, a sve preostale paketiće prosledićemo SKONUS-u za humanitarnu akciju Studenti za decu Kosmeta. Zahvaljujući podršci Grada Užica, firme Koper Kоm, hotela Sisesta, marketima Prehrana imamo toliki broj paketića. Takođe, vleiku zahvalnost dugujemo i Pedagoškom fakultetu, vrtićima, kao i osnovnim školama gde su bile postavljene kutije za dodelu pomoći“, rekla je iz Udruženja studenata Pedagoškog fakulteta Užice Katarina Ćetković.\nPaketići su podeljeni i udruženj Anđeli, a humanitarnu akciju pomogao je i Novogodišnji bazar.\nZa subvencije u poljoprivredi stiglo oko 370 zahteva (VIDEO)\nNext story Sutra bez vode Dositejeva i deo Obilićeve ulice\nPrevious story Vakcine protiv korona virusa prvi dobijaju penzioneri


Brnabić: Pacijenti iz Beograda će biti preusmeravani u bolnicu u Batajnici (FOTO) - Društvo - Dnevni list Danas\nPočetna » Društvo » Brnabić: Pacijenti iz Beograda će biti preusmeravani u bolnicu u Batajnici (FOTO)\n0Piše: FoNet/Beta 04. decembra 2020. 08.38 Izmenjeno: 11.55\nPre otvaranja ove bolnice, Brnabić je za Radio-televiziju Srbije (RTS) kazala da otvaranje bolnice koja će danas početi da prima pacijente dolazi u pravo vreme i da će rasteretiti zdravstveni sistem Srbije.\n„Naš zdravstveni sistem će iz korona krize izaći jači. Izaći ćemo sa dve potpuno nove bolnice, u Beogradu i Kruševcu, sa velikim brojem novozaposlenih lekara i imaćemo potpuno novu opremu koju nikada nismo imali“, istakla je ona.\nRanije je najavljeno da će kapacitet kovid bolnice u Batajnici biti 800 pacijenata, a kapacitet kruševačke bolnice 500.\nBrnabić je rekla da će u bolnici u Batajnici raditi više od 1.600 zdravstvenih radnika.\nNajavila je da bi nova kruševačka bolnica trebalo da bude završena 15. decembra.\nGovoreći o vakcini protiv korona virusa, Brnabić je kazala da je u Srbiju na testiranje stiglo 20 ruskih vakcina „Sputnjik V“ i dodala da se nada da će ugovor sa Fajzerom o kupovini vakcine biti potpisan u ponedeljak.\n„Nadam se da će biti onako kako smo obećali, da će Srbija biti među prvim zemljama sa vakcinom i da će biti do kraja godine“, naglasila je ona.\nLončar: Nova bolnica od neprovcenjivog značaja\nMinistar zdravlja Zlatibor Lončar rekao je da je ponosan što je Srbija dobila novu kovi bolnicu, u trenutku kada bogatije i veće zemlje pacijete šalju u druge države na lečenje.\nDanas kada imamo problem sa brojem ležajeva u intentivnoj nezi, od neprocenjivog značaja za ceo region i Srbiju je da ovde imamo 250 mesta za respiratore, rekao je Lončar i naglasio da je sada 270 pacijenata na respiratoru. To je ogromno rasterećenje za ostali deo sistema, da prima non kovid pacijente, rekao je Lončar na svečanom otvaranju bolnice u Batajnici.\nAna Brnabić, batajnica, Korona virus, Kovid bolnica, pacijenti, VakcineBeograd


PRAVILNIK O REGISTRACIJI MOTORNIH I PRIKLJUČNIH VOZILA: Zbog niskih provizija vlasnici tehničkih pregleda i agencija za registraciju u narednih mesec dana prestaće da rade osiguranje vozila\nregistraciju najavljuju da će u narednih mesec dana prestati da rade osiguranje vozila jer zbog niskih provizija od pet odsto od premije osiguranja posluju s gubicima. Kada se to desi, vozači će sami morati da šetaju od tehničkih pregleda do osiguravajućih društava po polisu osiguranja, da čekaju u redovima u poštama i bankama da bi uplatili uplatnice za osiguranje, pa da opet idu nazad na tehnički pregled po registarsku markicu.\nAuto-moto savez Srbije (AMSS) obavestio je sve svoje članove i ostale vozače u Srbiji da će na svim tehničkim pregledima AMSS-a biti omogućena prodaja polisa kao i do sada, i odbacio kao netačne navode da će vozačima biti navodno potreban "slobodan dan" da bi registrovali svoje vozilo.\n"Naprotiv, trebaće kao i do sada 30-ak minuta da završe kompletnu registraciju vozila na svim tehničkim pregledima AMSS-a", ističe se u saopštenju AMSS-a.\nAMSS dodaje da razume poslovnu odluku "određenih kolega da ubuduće neće prodavati polise osiguranja", ali istovremeno izražava ubeđenje da će "takvom odlukom postati apsolutno nekonkurentni i da će takva odluka, ako je uopšte bude, biti kratkoročna".\nIzvor: Vebsajt Kurir i 021, 30.01.2019.


Početna > Prednosti > Riba je dobra za vas > Dragocen izvor\nZahvaljujući visokom sadržaju belančevina, 100 g oceđene tunjevine predstavlja deset posto dnevnih potreba odrasle osobe, u kalorijama.\nZahvaljujući visokom sadržaju belančevina, 100 g oceđene tunjevine obezbeđuje desetinu dnevnih kalorijskih potreba odrasle osobe. Takozvane "PLEMENITE" belančevine lako se apsorbuju i neophodne su za rast i izgradnju tkiva jer nam čuvaju zdravlje i vitalnost tokom procesa ćelijske obnove.\n100 g tunjevine u maslinovom ulju sadrži 18,5 g belančevina, što je više od svežeg goveđeg odreska iste težine. Kada uzmemo u obzir da odrasloj osobi dnevno treba onoliko grama belančevina koliko ima kilograma, tunjevina je nesumnjivo najbolji izbor za potpunu, zdravu i laganu ishranu.\nOsim toga, budući da tuna nema vezivnog tkiva, deca i starije osobe lakše je vare. Belančevine u nekim ribama posebno su bogate argininom, aminokiselinom koju naše telo upotrebljava za sintezu nitroksida, koji je odgovoran za pravilan rad kardiovaskularnog sistema i štiti od ateroskleroze. Neki mali peptidi takođe imaju ulogu antioksidansa.\nFosfor je jedan od minerala najvažnijih za naše telo pa zajedno sa kalcijumom doprinosi zdravlju kostiju i zuba. Još jedna od ključnih uloga koju obavlja fosfor jeste održavanje ravnoteže nervnog sistema. Nutricionisti preporučuju unos 800 miligrama fosfora dnevno.\nKako je tuna jedna od riba najbogatijih fosforom, 100 g tunjevine u maslinovom ulju obezbeđuje oko 20% dnevnih potreba za ovim mineralom.\nTunjevina je nesumnjivo jedna od najhranjivijih riba, ali je istovremeno i lagana i zdrava jer sadrži dragocene vitamine i nezasićene masti koje ne povećavaju nivo holesterola. Tunjevina sadrži dve vrste vitamina: vitamin B12, koji pomaže pri apsorpciji masti i belančevina, i vitamin PP (Niacin) koji pomaže pri pretvaranju hranjivih materija u energiju. 100 g tunjevine u maslinovom ulju garantuje oko polovinu dnevnih potreba za vitaminom PP, što je gotovo dvostruko više od govedine. Što se tiče vitamina B12, količina sadržana u 100 g tunjevine dovoljna je za naše dnevne potrebe. Riba je takođe važan izvor magnezijuma i fosfora, a osim toga znatno doprinosi unosu gvožđa, koje je prisutno u koncentracijama sličnim onima u mesu. Osim toga, riba je izvrstan izvor joda koji dobija iz planktona.


Višegradska ćuprija kao univerzalni most: Mehmed-paša – Ivo Andrić – Emir Kusturica – Čupava Keleraba\nVišegradska ćuprija kao univerzalni most: Mehmed-paša – Ivo Andrić – Emir Kusturica\n5. marta 2019. 5. marta 2019. Administrator\nTeško da na srpskim i uopšte južnoslovenskim prostorima ima još jedne tako znamenite građevine u kojoj se metaforičko i bukvalno značenje toliko stapaju i prožimaju da se mogu posmatrati na identičan način.\nZamišljena kao bilo koji drugi most, višegradska ćuprija odavno je postala nešto mnogo više, neka vrsta duhovne spone između religija, ideologija i nacija, a zahvaljujući umetničkoj nadogradnji spojila je i ovo naše vreme sa nekim prohujalim epohama.\nBez obzira na to u kojoj se državi, republici, entitetu, srezu, vilajetu ili opštini nalazila, ćuprija Mehmed-paše Sokolovića uvek je bila most između dva tradicionalno suprotstavljena sveta, između Istoka i Zapada.\nU vreme kada je građen, a to je bilo vreme najvećeg uspona Osmanske imperije, most je bukvalno spajao Bosnu, odnosno Bosanski pašaluk, sa ostatkom Carstva. Kasnije, u vreme kada moć Turskog carstva počinje da opada, a u Smederevskom sandžaku (koji je mnogo poznatiji pod pogrešnim imenom: Beogradski pašaluk) izbija buna za bunom, most postaje ne samo veza između Bosne i Srbije, nego i svedok burnih promena koje su XIX stoleće učinile zanimljivijim i dinamičnijim od sva tri prethodna stoleća osmanske vlasti.\nKod tolikih previranja i lomova, Mehmed-pašina ćuprija nikako nije mogla ostati neutralna između Istoka i Zapada, nego su se baš na njoj samoj ta dva sveta ukrstila, pomešala i okamenila. Stoga danas na samom mostu uočavamo, jedan do drugog, tragove nekada nepomirljivih kultura, islamske i pravoslavne: stari osmanski natpis (tarih) na arapskom pismu iz vremena gradnje mosta i ćirilički natpis iz vremena obnove mosta sredinom XX veka najbolji su pokazatelji burne istorije sa obe strane reke koju ćuprija premošćuje.\nRaspon između Mehmed-pašinog doba i našeg vremena premostio je Ivo Andrić svojim romanom Na Drini ćuprija, a time kao da su se konačno spojile sve tri religije, koje su se doduše i ranije ukrštale na višegradskom mostu: islam (roman opisuje gradnju mosta za vreme turske vlasti), pravoslavlje (roman je pisan na srpskom jeziku) i katoličanstvo (autor romana potiče iz bosanske katoličke porodice). Još jednom se pokazalo da velike i značajne građevine ne samo što mogu odoleti svim vremenima i svim kulturama, nego se istovremeno mogu prilagoditi svakoj strani, a da i dalje ostanu stabilne, čvrste, svojstvene i prepoznatljive. U Andrićevom romanu, most je nepromenjen i nepromenljiv, a takav je manje-više ostao i u vremenu nakon završetka radnje romana (1914) i u vremenu nakon objavljivanja romana (1945), takav će ostati i ako se na osnovu Andrićevog romana bude napravio filmski projekat.\nPominjalo se da je za filmsku adaptaciju romana Na Drini ćuprija zainteresovan Emir Kusturica, svetski priznati reditelj, inače pravoslavac poreklom iz bosanske muslimanske porodice. Šta god se govorilo o Kusturici na ovoj ili onoj strani, taj čovek se potrudio i uspeo je da stogodišnjicu Sarajevskog atentata i stogodišnjicu miniranja višegradskog mosta obeleži na najdostojniji mogući način: otvaranjem višegradskog Kamengrada posvećenom Ivi Andriću.\nGledano kroz političku prizmu današnje Bosne i Hercegovine, most Mehmed-paše Sokolovića jedna je od retkih tačaka u kojoj se mogu pronaći sve tri nacije.\nIako jedan od najboljih turskih državnika, Mehmed-paša u srpskoj svesti i dalje ostaje poislamljeni Srbin Bajo. Iz druge perspektive gledano, Sokolović se kao musliman može smatrati i jednim od prvih velikana iz redova bošnjačkog naroda.\nNišta nije manja kontroverza ni kad je u pitanju tvorac romana Na Drini ćuprija, jer iako se Andrić opredelio za srpsku književnost, u poslednje vreme ga, kao bosanskog katolika (ali ne samo zbog toga), i u hrvatskoj kulturnoj javnosti pominju kao svog pisca.\nDanas na celoj teritoriji Bosne i Hercegovine postoji samo jedan apoen konvertibilne marke koji je zajednički za oba entiteta (Federaciju Bosne i Hercegovine i Republiku Srpsku): to je novčanica sa likom Ive Andrića na prednjoj i panoramom Mehmed-pašinog mosta na zadnjoj strani. Očigledno je da u ovom momentu ne postoji bolji način, makar bio i simboličan, da se različitosti pronađu i sliju u jednu zajedničku tačku.\nUpijajući i prožimajući naizgled nespojive svetove, višegradski most bio je smernica za tri čoveka koja su se, svaki u svom vremenu, izdvojila od većine (neki prisilom, neki svojevoljno) i pronašla svoj jedinstveni put, trnovit koliko i uspešan.\nSagrađen po naređenju poislamljenog bosanskog pravoslavca, proslavljen književnim remek-delom katoličkog pisca srpske književnosti i iznova promovisan zahvaljujući entuzijazmu pravoslavca koji je potekao iz muslimanske sredine – most na Drini polako zatvara sopstveni krug, otvoren još onog davnog dana kada su turski konjanici preko široke reke odveli jednog dečaka na Istok.\nIzmeđu dve udaljene tačke, između janičara koji prima islam i reditelja koji prima pravoslavlje – kao stameni, neuništivi i nepromenljivi most stoji nobelovac Ivo Andrić.\nFilm, umetnost i pozorište, Književna oaza, Priroda i društvoAutor: Dušan Milijić, Emir Kusturica, islam, Ivo Andrić, katolicizam, Mehmed-paša Sokolović, Most Mehmed-paše Sokolovića, Na Drini ćuprija, pravoslavlje, Višegrad\nPrljavi traže čistoću\nDa sam, da sam, da sam geeej


GEOTERMALNE VODE UVODE MAČVU U EU\nHome / VESTI / Vesti iz EPuS-a / GEOTERMALNE VODE UVODE MAČVU U EU\nNepostojanje zakonske regulative, spora administrativna procedura, nepotpuna istraživačka dokumentacija i izostanak zajedničkog nastupa samo su neki od razloga neiskorišćenosti potencijala geotermalnih voda koje imamo, ukazano je na debati pod nazivom „Geotermalne vode u Srbiji: najveći, a neiskorišćeni resurs”, održanoj u Šapcu.\n„Prema projektima koje radi, može se reći da je grad Šabac već u Evropskoj uniji. Tema o kojoj danas govorimo ima svoje mesto u projektu ’Male mreže daljinskog grejanja koje koriste obnovljive izvore energije’“, koji smo započeli 2016. godine, a koji finansira Evropska komisija“, rekao je Slobodan Jerotić, gradski energetski menadžer Grada Šapca.\nJerotić je objasnio da se radi na postavljanju modela malih mreža daljinskog grejanja u prigradskim i seoskim naseljima, koji bi mogli da koriste geotermalne vode kao izvor energije i dodao da to ne bi bilo samo za grejanje objekata, već i kao doprinos ekonomskom razvoju ili za grejanje zaštićenih prostora poput plastenika, sušara i staklenika.\nProf. dr Ivan Matić sa Rudarsko-geološkog fakulteta Univerziteta u Beogradu objasnio je razliku između pojma subgeotermalne energije, gde je temperatura vode do 30⁰ C i pojma geotermalne pojave u kojima temperatura prelazi 30⁰ C.\n„Nalazimo se u Mačvi, na terenu najvećih rezervi podzemnih toplih voda u Srbiji. Posebno je važno istaći da su one neopterećene mineralima, pretežno svega jedan gram“, predočio je profesor Matić. On je dodao da bi trebalo da štitimo vodene resurse u vidu vraćanja vode, što kod nas nije zakonom propisano i naglasio da je korišćenje subgeotermalne odnosno hidrogeotermalne energije obavezno.\n„Plan je bio da od usvajanja ’Nacionalne strategije za aproksimaciju u oblasti zaštite životne sredine’ 2011. godine, od tadašnjih 0,3 odsto BDP ulaganja u zaštitu životne sredine, dođemo do 2,5 odsto BDP koliko su odvajale članice EU iz regiona. Porazna činjenica je da realni podaci govore da do danas nije bilo pomaka“, rekao je prof. dr Vladimir Pavićević sa Tehnološko-metalurškog fakulteta Univerziteta u Beogradu.\nProfesor Pavićević je kazao da moramo da promenimo odnos prema zaštiti životne sredine u korenu, da ulaganjem u nju štedimo na duže staze i zaključio da je pored zakona i podzakonskih akata, neophodna i suštinska njihova dosledna primena.\nDebata u Šapcu deo je serije događaja koje Evropski pokret u Srbiji i Fakultet političkih nauka organizuju u ukupno 17 gradova Srbije, u saradnji sa Evropskim pokretom u Srbiji – Sremska Mitrovica i Evropskim pokretom u Srbiji – Kraljevo. Debate se održavaju u okviru projekta „Evropa za mene“ koji podržava Delegacija Evropske unije, sa idejom da se u javnosti pokrenu razgovori na teme značajne za Srbiju u procesu evropske integracije i građanima pruže proverene i korisne informacije.


Ana: ''Baš sam uživala'' - Sportske.net\nAna: ''Baš sam uživala''\nSrpska teniserka zadovoljna i igrom i atmosferom tokom meča sa Britankom Baltačom, koju je danas savladala u drugom kolu na OI u Londonu.\nSrpska teniserka Ana Ivanović rekla je danas da je meč protiv Olene Baltače u 2. kolu Olimpijskih igara u Londonu bio jako težak, ali da je najvažnije da je ponovo uspela da pobedi u dva seta da bi mogla da se spremi za meč osmine finala.\n"Bio je težak meč, mislim da je jako dobro igrala, pogotovo u drugom setu...ali, zaista sam srećna što sam uspela da izvučem drugi set i da se priviknem na to i da dobro odserviram u taj-brejku. To mi je mnogo pomoglo", rekla je Ivanovićeva novinarima u Londonu posle trijumfa 6:4, 7:6 nad domaćom takmičarkom.\nZa razliku od Vimbldona, atmosfera na olimpijskom turniru mnogo je opuštenija i bučnija.\n"Mislim da su nas namerno stavili da igramo na malom terenu zato što je lepa atmosfera. I meni je bilo zadovoljstvo igrati. Ona je domaća pa je bilo više njenih navijača, ali bilo je i naših. Baš sam uživala", rekla je prva srpska teniserka.\nIvanovićeva je i meč prvog kola igrala na istom terenu, broj 18, i oba je dobila u dva seta, ali je kazala da nije sujeverna.\n"Neću da se bunim ako opet bude bio isti rezultat na istom terenu, ali nisam toliko sujeverna što se toga tiče", rekla je ona kroz smeh.\nIvanovićevu u osmini finala čeka Belgijanka Kim Klajsters, koja je najavila da će joj ovo biti poslednja sezona u tenisu.\n"Posle ovog turnira igra samo još Ju-Es Open i sigurna sam da je u dobroj formi i da želi da odigra najbolje i da se na najbolji način oprosti od tenisa", kazala je Ana Ivanović.


Pahor inicirao dodelu kandidatskog statusa BiH u EU\nFoto Tanjug/ D. Goll, arhiva\nTreba pomoći BiH tamo gde možemo. EU može učiniti prvi korak u dobroj veri, pokazati poverenje, da imamo teritorijalno konherentnu BiH u EU.\nPredsednik Slovenije Borut Pahor izjavio je danas da je uputio inicijativu Briselu da BiH dodeli kandidatski status bez uslova i pregovora da bi se ova država izvukla iz začarnog kruga u kojem, kako kaže, nema nikakvog napretka.\nPahor je to rekao na Brionima, gde se sastao sa predsednicima Hrvatske i Austrije.\nRat u Ukrajini pogrešan i duboko nemoralan\nDržave zapadnog sveta sada ništa ne smeju da učine da bi Rusija imala utisak da među njima ima bilo kakvih razlika, izjavio je predsednik Slovenije Borut Pahor i ističe da država na čijem je čelu ostaje aktivan partner zapadnog sveta u politici sankcija zbog rata koji je, kako navodi, duboko nemoralan.\nNa argumente da sankcije Rusiji, za sada, ne smetaju da jača svoju valutu i nesmetano vodi rat u Ukrajini, dok Evropa beleži rekordnu inflaciju u poslednjih četvrt veka i strepi od energetske i prehrambene krize, Pahor podseća na britanski primer.


Opština Kula daje 1.600.000 dinara za podsticaje u pčelarstvu - AgroSmart\nOdlukom privremenog organa opštine Kula, usvojen je pravilnik o dodeli sredstava za sufinansiranje investicija u pčelarstvu na teritoriji opštine.\nMaksimalni iznos bespovratnih sredstava po jednoj prijavi ne može biti veći od 150.000 dinara, a minimalni iznos koji se dodeljuje iznosi 5.000 dinara.\nOpština Kula prvi put sufinansira investicije pčelara u ukupnom iznosu od milion i šesto hiljada dinara. Pravo na podsticaje ostvaruje fizičko lice koje je nosilac ili član registrovanog komercionalnog porodičnog poljoprivrednog gazdinstva koje je upisano u registar poljoprivrednih gazdinstva i koje se nalazi u aktivnom statusu. Uskoro se očekuje objavljivanje konkursa na internet stranici opštine kula, www.kula.rs.\nPrihvaćen je i predlog zaključka o načinu i uslovima davanja u zakup građevinskog zemljišta u poljoprivredne svrhe do privođenja zemljišta nameni, na kojem je upisano pravo javne svojine opštine Kula. Reč je o livadama i pašnjacima koji se daju u zakup, s tim da opština, umesto da ima troškove oko uređivanja i košenja istih, dobija prihod od zakupa.


Predsjednik Marković sa Predsjednikom Bugarske: Crna Gora najbliža članstvu u EU\nDatum objave: 11.07.2017 15:33 | Autor: KABINET PREDSJEDNIKA VLADE\nFotografije: Predsjednik Vlade Duško Marković primio predsjednika Republike Bugarske Rumena Radeva (25 MB)\nVideo: Predsjednik Vlade Duško Marković primio predsjednika Republike Bugarske Rumena Radeva - kadrovi\nCrna Gora je daleko odmakla u evropskim integracijama i predstavlja pozitivan primjer u regionu Zapadnog Balkana, a svaka država koja sprovodi takve politike mira i stabilnosti zaslužuje članstvo u Evropskoj uniji, kazao je predsjednik Bugarske Rumen Radev na sastanku sa predsjednikom Vlade Crne Gore Duškom Markovićem.\nBugarski predsjednik je istakao da svaka država koja ispunjava kriterijume treba da bude u Evropskoj uniji, te da će proširenje biti visoko na agendi tokom predsjedavanja EU koje će u prvoj polovini naredne godine biti povjereno njegovoj državi.\nPredsjednik Radev je istakao posvećenost Bugarske daljem proširenju EU, a sagovornici su se saglasili da nastavak politike otvorenih vrata Unije ima izuzetan značaj za zemlje Zapadnog Balkana, jer to za njih ne znači samo integracije već mir, stabilnost i ekonomski prosperitet.\nPodsjećajući da Crna Gora već pet godina pregovara sa EU, premijer Marković je naveo da do sredine naredne godine očekujemo otvaranje svih 33, kao i nastavak zatvaranja poglavlja u kojima su pregovori uspješno vođeni. Predsjednik Marković je kazao da Crna Gora nastoji da pregovarački proces sa EU okonča u narednih pet godina i podvukao da vjeruje da EU tom procesu neće tražiti bilo kakve alternative.\nPredsjednik Radev je četitao Crnoj Gori na članstvu u NATO I naveo da je to dokaz odgovorne i dosljedne politike koju je naša država vodila. On je iskazao spremnost Bugarske da i dalje pomaže Crnoj Gori, posebno u sektoru odbrane i reformi oružanih snaga. Na sastanku je dogovoreno da će biti dat podsticaj ministarstvima odbrane dvije države da intenziviraju saradnju.\nZajednički konstatujući odlične političke odnose, istaknuta je neophodnost daljeg unaprjeđenja ekonomskih odnosa i saradnje, posebno u oblastima energetike, infrastrukture i turizma. Premijer Marković je pozvao na intenziviranje saradnje kroz Mješovitu komisiju za ekonomsku saradnju dvije države, s obzirom na brojne potencijale koje imamo a koje Vlada Crne Gore nastoji da valorizuje za dobrobit svih građana.\nNa sasatnku su posebno pozitivnim ocijenjeni procesi regionalnog povezivanja i u tom kontekstu pozdravljena saradnja u oblasti Berlinskog procesa, ali ukazano i na važnost kooperacije kroz Proces saradnje u Jugoistočnoj Evropi.


► Turistička organizacija Zlatibor: Rekordna poseta Dino parka i Tornika\nPosetioci su, kako se navodi, uživali i u novootvorenom kaubojskom gradu na Vodicama El Paso City, Avantura parku, kupalištima i bazenima.\n"Atmosferu sa ovih lokacija prikazuje epizoda 'Zlatibor - zabava za sve', koju je pripremio TOZ u okviru kampanje 'Tvoj Zlatibor'", navodi se u saopštenju.\nPrema rečima PR menadžera Dino parka Slavice Marić, park u srcu Zlatibora je ovog leta oborio sve dosadašnje rekorde jer ga je posetilo 70.000 turista u junu, julu i avgustu.\n"Sa blizu 40.000 poseta, avgust je mesec koji je oborio sve rekorde jer je uz sve mere predostrožnosti koje smo sproveli, bio idealna lokacija za decu i porodice", ocenila je Marić.\nDodala je da su, osim u šetnji pored dinosaurusa, najmlađi uživali u električnim automobilima, a starija deca u kvadovima, air soft poligonu i jahanju konja.\nPosetioci su, kako je rekla, uživali i u avantura parku, zip lajnu za decu i odrasle, bandži trambolini, i tjubingu sa letećim gumama, a stariji posetioci u šahu, golfu, stonom tenisu.\nDirektor "Skijališta Srbije" Dejan Ćika rekao je da je planinski centar na Torniku koji je počeo sa radom 15. juna ostvario promet koji je 2,5 puta veći u odnosu na prošlogodišnju sezonu.\n"Panoramska voznja žičarom, bob na šinama, avantura park, zip lajn, mini golf teren, e.bike, mountain bike su samo neki od veoma atraktivnih sadržaja koje nudimo posetiocima", rekao je Ćika.\nNova zanimljivost na Zlatiboru je, kako se navodi, Kaubojski grad na Vodicama "El Paso City" koji je počeo da radi u maju ove godine i za kratko vreme postao atrakcija zlatiborskog kraja.\n"U avgustu je promet bio impozantan, a verujem da može i bolje jer je pozicija grada odlična, na putu za Crnu Goru, pa bi poseta sigurno bila još bolja da su granice bile otvorene", rekao je vlasnik Milija Čumić.


Srpkinje zaustavljene na korak od medalje u Istanbulu - SPORTSKI ŽURNAL\nReprezentativke Srbije na šampionatu sveta u Turskoj predvodili su treneri Marko Tubić, Luis Frometa, Bato Venkov, Darko Radovanović i Stefan Hubert\nU konkurenciji 310 bokserki iz 73 zemlje sveta Srbija je pokazala snagu, volju, znanje i hrabrost. Nijanse su odlučile da se selekcija Srbije iz Turske vrati bez medalja, ali tri reprezentativke naše zemlje Zekić, Janićijević i Šadrina SP 2022. završile su plasirane među osam najboljih na planeti što je rezultat za poštovanje.\nU Omladinskom i sportskom objektu Bašakšehir u Istanbulu boje Srbije branile su: Snežana Šiljković u kategoriji do 48 kilograma, 50 kg Nina Radovanović, 54 kg Jelena Zekić, 60 kg Natalija Šadrina, 63 kg Jelena Janićijević i u kategoriji do 66 kg Milena Matović.\nReprezentativke Srbije na šampionatu sveta u Turskoj predvodili su treneri Marko Tubić, Luis Frometa, Bato Venkov, Darko Radovanović i Stefan Hubert.\n„Bokserski savez Srbije prezadovoljan je izdanjima naših najboljih bokserki na Svetskom prvenstvu u Istanbulu. Naše tri reprezentativke borile su se za ulazak u polufinale i time sigurnu bronzu, nakon nemilosrdn ih borbi protiv izuetnih protivnica zaustavljene su na tom pohodu. Nema razloga za žal, dobar rezultat je ostvaren i sada ih čeka period novog velikog rada i priprema za ono što bi trebalo biti kruna sezone, a to je učešće na šampionatu Starog kontinenta za seniorke koje će biti održano u Budvi nakon oduzimanja domaćinstva Rusiji. Evropsko prvenstvo zakazano je za oktobar mesec i verujemo da će naše devojke zasijati punim sjajem, pokoriti konkurenciju i Srbiji doneti medalje“ istakao je predsednik Bokserskog saveza Srbije Nenad Borovčanin.\n„Porazi nas bole, ne možemo reći da nam srce nije slomljeno, verovale smo u medalje, u to da ćemo raširiti srpsku zastavu na dodeli medalja. Borile smo se do poslednjeg atoma snage, bile maksimalno motivisane i hrabre do poslednjeg gonga, ali šta je tu je, sada se okrećemo novim zadacima, pre svega Evropskom prvenstvu u Budvi gde nas verujem ništa neće zaustaviti u jurišu na pobednička postolja“ zaključila je naša mlada reprezentativka Jelena Zekić koja je nosila srpsku zastavu na svečanom otvaranju SP u Istanbulu.\nZvezda i Loznica u finalu Regionalne lige u Skoplju


Pronađene maloljetne sestre A.F. i E.F. iz Tuzle – Ministarstvo unutrašnjih poslova Tuzlanskog kantona\nSlužbenici Odjeljenja kriminalističke policije Policijske uprave Tuzla su radeći prema zaprimljenoj prijavi nestanka (od 01.07.2012.godine) dvije maloljetne sestre iz Tuzle (17-ogodišnje A.F. i 15-ogodišnje E.F.) poduzeli mjere i radnje iz svoje nadležnosti, s ciljem prikupljanja određenih operativnih saznanja i pronalaska navedenih maloljetnica. Naime, službenici OKP PU Tuzla raspisali su potragu sa fotografijama i opisom sestara, a u prostorijama PU Tuzla je obavljen i razgovor sa više osoba, za koje su postojali osnovi sumnje da se mogu dovesti u vezu sa prijavljenim nestankom navedenih maloljetnica. O događaju je obaviješten tužilac Kantonalnog tužilaštva Tuzla.\nDanas (04.07.2012.godine) u poslijepodnevnim satima, službenici OKP PU Tuzla stupili su u kontakt sa E.F., ocem maloljetnih sestara, kojom prilikom je isti izjavio da se zajedno sa kćerkama nalazi u policijskoj stanici u Vlasenici, gdje je i potvrdio njihov identitet. Službenici policije u Vlasenici će poduzeti neophodne mjere i radnje u okviru svoje nadležnosti, a po završetku istih službenici OKP PU Tuzla će nastaviti daljnju istragu i utvrđivanje okolnosti u vezi ovog događaja.


Mađari za fleksibilnije nacionalne politike za Rome\nMađarska je predstavljajući program inkluzije Roma zatražila od Evropske komisije da kada je reč o manjinama više uvažava nacionalne prilike. Istovremeno zvaničnici EU pozivaju na pravno obavezujuće mere integracije romske populacije. Mađarska ukazuje na različit način života Roma na istoku i zapadu EU i hvali se svojom strategijom za Rome za koju kritičari kažu da je zasnovana na “strahu i kazni”. Romi su najveća manjina u Evropi i uglavnom žive ispod granice siromaštva. Evropska komisija populaciju Roma u EU procenjuje na 11 miliona a u Mađarskoj Romi čine oko 7% ukupnog broja stanovnika.\nNa plenarnoj sednici Evropskog ekonomskog i socijalnog odbora (EESC), savetodavnog tela Evropske unije, mađarski ministar za ljudske resurse Zoltan Balog predstavljajući evropskoj javnosti program inkluzije Roma zvanične Budimpešte iskoristio je priliku da kritikuje “nedostatak fleksibilnosti” Komisije po pitanju nacionalnih strategija za Rome.\nMađarski ministar je ocenio da ne sme da postoji samo jedna, jedinstvena strategija za Rome u svim članicama EU dodajući da Komisija treba brže i bolje da odgovori na izmene koje na tom planu traže članice.\n“Potrebni su nam objektivni pokazatelji ali i različite strategije, zavisno od specifičnosti svake zemlje”, istakao je Balog.\nBalog je rekao da je Komisiji trebalo pet godina da prihvati da Mađarska mora da prilagodi svoju politiku specifičnoj situaciji i dodao da Romi ne žive isto u svim članicama Unije. On je posebno ukazao na strukturne razlike između Roma i istočnoj i zapadnoj Evropi.\nNaime, Romi na zapadu uglavnom žive na periferiji velikih gradova dok 60% Roma u istočnim članicama EU živi u seoskim područjima, pa su potrebne posebne politike za njih, objasnio je Balog.\nMađarski ministar je pozvao Komisiju da bude manje “uglađena”, odnosno da stvari nazove pravim imenom kada je reč o politikama za romsku populaciju.\nBalog je istakao i da je pitanje Roma, iako treba da bude rešavano na nacionalnom nivou, evropska odgovornost dodajući da su oni “najosetljivija grupa, posebno u vreme ekonomske krize”.\nMišljenje mađarskog ministra delio je i njegov domaćin, predsednik Odbora Anri Malos (Henri Maloše) koji se založio za obavezujuća pravila za strategije za inkluziju Roma.\nPredsednik Odbora je kritikovao mere koje je predložila Komisija zbog slabih rezultata koji su posledica “nedovoljnog angažovanja članica”.\nEvropski ekonomski i socijalni odbor pozvao je Savet “da iskoristi svoju moć da se usvoje obavezujući akti kako bi se iskorenile teškoće i ogromno siromaštvo koje je pretnja životima Roma”.\nMađarska se diči svojom strategijom\nVlada Mađarske zadužila je jednog državnog sekretara da se bavi isključivo pitanjem Roma i u svoj inače kontroverzan novi ustav uvrstila odredbu kojom se predviđa da sve etničke manjine imaju predstavnike u parlamentu.\nPreduzete su i raznovrsne socijalne i ekonomske mere, npr. obavezan vrtić za decu od tri godine naviše, osim za decu iz porodica iz srednje klase koje imaju samo jedno dete. To je mera koja treba da pomogne da se odgovori na obrazovne izazove sa kojima se suočavaju Romi.\nBudimpešta je takođe odlučila da do 2015. godine nijedno dete bez roditelja mlađe od 12 godina ne živi u centrima već da se da na usvajanje ili u hraniteljsku porodicu.\nVlada organizuje i programe obuke za Rome za rad u građevinarstvu ili šumarstvu sa ciljem da im pruži priliku da ovladaju veštinama koje se traže na tržištu rada. Takođe će oko hiljadu žena ići na obuku za socijalne radnice, najavio je Balog.\nMađarska je usvojila i nove nastavne planove i programe kako bi đaci naučili više o romskoj kulturi i istoriji.\nMeđutim, predviđene su i kazne, odnosno uskraćivanje porodičnih beneficija onim Romima čija deca ne idu u školu.\nBalog kaže da cilj nije da se “ulepša realnost” i dodaje da Rome “ne treba tretirati kao žrtve”. On je istakao da Romi “moraju da preuzmu odgovornost za svoje živote”.\nIpak, nije sve ružičasto\nSituacija na terenu međutim nije tako “ružičasta”, rekla je za EurActiv.com evropska poslanica Kinga Genc (Göncz) iz mađarske opozicione socijalističke partije.\nOna kritikuje vladine “ispeglane” podatke dobijene od ljudi koji pohađaju obavezne programe i kurseve jer je to jedini način da dođu do socijalnih beneficija.\n“To je tragedija – teraju ljude da stoje u prostoriji i ‘majmunišu se’, recimo da povezuju tačke čak i kada imaju fakultetske diplome … to je protiv ljudskog dostojanstva”, istakla je Genc.\nOna takođe smatra da “nije dobro” da se porodice ostave bez socijalne pomoći ako im deca ne idu u školu.\n“Ono što mogu da urade je da naprave drugačiju klimu u školi kako bi se kod dece i roditelja izgradilo poverenje i kako bi se osećali dobrodošli a ne da ih kažnjavaju, čime se situacija samo pogoršava”, smatra evroposlanica i dodaje da je mađarska vlada stvorila atmosferu “straha i kazne”.\nGenc ukazuje da “postoji stav represije prema beskućnicima, Romima itd”, pa su oni primorani da rade šta im se kaže.\nPriznajući da se život Roma u Mađarskoj popravio u izvesnoj meri, Genc za to ne hvali vladu. Ona tvrdi da je prethodna vlada bila ta koja je stavila tačku na segregaciju romske dece u školama “izvodeći ih iz specijalnih škola”.\nGenc je podsetila i da su pre kraha komunizma Romi uživali u punoj zaposlenosti, mada je istina da su živeli u nižim slojevima mađarskog društva.\nPodaci popisa pokazuju da u Mađarskoj živi 205.000 Roma, Rumuniji 535.000, Bugarskoj 370.000, Slovačkoj 89.000, u Srbiji 108.000 a u Turskoj pola miliona.


Predsjedavajući Zvizdić sa šefom Misije MMF-a - Privredna štampa\nPredsjedavajući Vijeća ministara BiH dr. Denis Zvizdić razgovarao je juče sa šefom Misije Međunarodnog monetarnog fonda Nadeemom Ilahijem o do sada realiziranim aktivnostima iz Pisma namjere MMF-u.\nPredsjedavajući Zvizdić je informisao Ilahija o reformskim procesima koji se provode u BiH i rekao da upravo strukturne mjere koje su definisane Pismom namjere daju snagu aranžmanu sa MMF-om. Razgovarali su o mnogim važnim pitanjima vezanim za nastavak reformi i konsolidacije finansijskog sektora u BiH.\nŠef Misije MMF-a za BiH Nadeem Ilahi je rekao da je zadovoljan progresom u realiziranju dogovorenih reformi. Saglasili su se da realiziranje dogovorenih zadataka iz Pisma namjere predstavlja pitanje ozbiljnog uređenja finansijskih i fiskalnih sistema i da je u narednom periodu neophodno raditi na provođenuju strukturnih reformi na svim nivoima vlasti u BiH.\nPredsjedavajući Zvizdić je rekao da u narednom periodu očekuje dolazak tehničkih timova koji će pružiti podršku realiziranju dogovorenih mjera.\nMisija MMF-a će boraviti u BiH od 19. do 22. novembra 2016. godine kako bi obavila pregled po stand by aranžmanu.\nSastanku je prisustvovao rezidentni predstavnik MMF-a za BiH Francisko Parodi.


Auto magazinjeep gladiator Archives - Auto magazin\nPočetna strana » jeep gladiator\nTag "jeep gladiator"\nJeep Gladiator stiže u Evropu sa 3,0 V6 dizelašem\nProšlo je već godinu i po dana od kako se ekipa Auto magazina susrela sa Jeepom Gladiator na međanuradnoj prezentaciji održanoj u Italiji. Doduše, bila je to statička prezentacija, bez mogućnosti da provozamo auto, koga mnogi nazivaju i radnom mašinom. Ipak, nismo se osećali previše uskraćenim, s obzirom da smo po drugi put dobili priliku da testiramo Jeep Wrangler u najekstremnijim šumskim uslovima. Jeep Gladiator je, zapravo, pickup verzija modela Wrangler, sa produženim međuosovinskim rastojanjem. Ono što je velika novina je to da će se postojećoj gami motora pridružiti najveći – trolitarski V6 turbo-dizelaš. Naravno, komercijalna oznaka motora je Multijet.\nAlpinisti Juli je mesec u kome se tradicionalno održava Jeep Camp. Prošle godine predstavljena je nova generacija Wranglera, a ovaj put premijeru ima njegova pikap verzija – Gladiator San Martino di Castrozza Od našeg specijalnog izveštača Aleksandar Bursać Ekipa „Auto magazina“ već decenijama unazad posećuje Jeep Camp, koji se tradicionalno organizuje u julu mesecu. To je prilika da se sretnu ljubitelji terenske vožnje i čuvenog brenda koji je postao sinonim za ofroud automobile, ali i da se uporede modifikovani „džipovi“ na ekstremnim šumskim stazama. Naravno, pokrovitelj i organizator skupa je sam proizvođač, koji uvek ima šta da pokaže kada su\nJeep Camp se tradicionalno organizuje svakog jula na različitim lokacijama. Prošle godine je bio u Austriji, o čemu ste mogli da čitate u specijalnoj reportaži. Ove godine, mesto okupljanja Jeep entuzijasta iz celog sveta je u Italiji, tačnije u mestu San Martino di Castrozza. Ekipa Auto magazina je imala privilegiju da među malobrojnim novinarima prisustvuje otvaranju kampa, tačnije novinarskom danu, koji je rezervisan neposredno pre nego što će postati gužva. Ekskluziva je počela još na samom aerodromu u Veneciji, gde nas je na parkingu dočekao najbolji mogući prevoz do planinskog gradića u Dolomitima – Jeep Grand Cherokee TrackHawk, sa V8\nPosle dugo vremena stiže Jeep Pickup – zove se Gladiator\nProšlo je zaista mnogo vremena od kako je Jeep pravio pikapove. U poslednje vreme je bilo nekoliko prototipova i koncepata a sada je pred nama serijska verzija koja je dobila naziv Jeep Gladiator. Imaće četiri paketa opreme, Sport, Sport S, Overland i Rubicon. Poslednji će biti najviše Off Road orijentisan, u šta smo i sami mogli da se uverimo na evropskoj prezentaciji ovog modela koja je održana u Austriji. Doduše, tada smo vozili produženu i kratku verziju Wranglera, ali tehničke karakteristike su manje-više iste. Naravno, Gladiator ima veće međuosovinsko rastojanje i to za 492 milimetra u odnosu na produženi Wrangler.


NKEU: Predlog nove Nacionalne strategije zapošljavanja korak unazad u odnosu na postojeću - Radio Luna\nPočetna Srbija i region Društvo NKEU: Predlog nove Nacionalne strategije zapošljavanja korak unazad u odnosu na postojeću\n“Predlog strategije predstavlja korak unazad u odnosu na prethodnu strategiju. Dok je prethodna strategija definisala ciljeve za unapredjenje položaja deset teže zapošljivih grupa (žene, mladi, osobe sa invaliditetom, Romi, povratnici po sporazumu o readmisiji, ruralno stanovništvo, interno raseljena lica i izbeglice, korisnici novčane socijalne pomoći, lica bez kvalifikacija i sa niskim nivoom kvalifikacija, viškovi zaposlenih) Predlog strategije predvidja mere za svega četiri grupe (korisnici socijalne zaštite, žene, mladi i osobe sa invaliditetom)”, navedeno je u saopštenju Fondacije Centar za demokratiju, u ime NKEU, a povodom završene javne rasprave o Predlogu te strategije.\n“Izostavljanje Romkinja i Roma kao najranjivije grupe na tržištu rada izaziva posebnu zabrinutost. Ignorisano je i istraživanje Svetske banke, po kome će do 2030. čak i do 30 odsto novih ulaznika na tržište rada biti iz reda marginalizovanih i ranjivih grupa kao što su Romi”, precizirano je u analizi.\n“Iako se u ciljevima pominje inkluzivnost tržišta rada, dostojanstven rad i kvalitet poslova, predložene mere ne vode ka kreiranju kvalitetnih radnih mesta. Izostale su veoma važne intervencije za uklanjanje prepreka za uključivanje na tržište rada (npr. razvoj usluga brige o deci i starijima kao podrška ženama na tržištu rada)”, pokazala je analiza.\n“Uprkos tome što se u Predlogu navodi ocena Evropske komisije da ‘nedostaju adekvatni finansijski i institucionalni resursi za zapošljavanje i socijalnu politiku’ planirana izdvajanja za aktivne mere zapošljavanja (APZ) su projektovana na 0,2 odsto BDP u 2026. godini, dok je ciljna vrednost u prethodnoj strategiji bila 0,5 odsto BDP u 2020. godini”, navedeno je u analizi.\nNaglašeno je da će sa tako skromnim izdvajanjima “Srbija i dalje ostati na začelju Evrope i sa najnižim obuhvatom merama APZ”.\n“Smatramo da to nije način da se analizi ovako važnog strateškog dokumenta pristupi odgovorno i transparentno, niti su iskorišćeni svi resursi članica NKEU u izradi nacrta strategije”, navedeno je u saopštenju.


Na Borikama održana tradicionalna Ilindanska kulturno-zabavna, privredna i sportska manifestacija | 058.ba\nNa Borikama održana tradicionalna Ilindanska kulturno-zabavna, privredna i sportska manifestacija\nOd prošle godine, tradicionalni narodni vašar kod crkve Svetih proroka Petra i Pavla u Borikama kod Rogatice prerastao je u dvodnevnu kulturno-zabavnu, privrednu i sportsku manifestaciju pod nazivom „Ilindanski sabor na Borikama“.\nOtvarajući ovu izuzetno uspjelu manifestaciju načelnik opštine Rogatica Radomir Jovičić je podsjetio na značaj i velike poljoprivredne i turističke potencijale Boričke visoravni, naglasivši da je cilj lokalne administracije da sličnim manifestacijama pospješe razvoj i ostalih mjesnih zajednica.\nUoči Ilindana, na ljetnoj pozornici je priređeno Ilindansko posijelo, uz učešće oko 300 izvođača iz Istočnog Sarajeva, Mokrog, Bijeljine, Han Pijeska, Rogatice, Foče, Čajniča, Višegrada i Novog Goražda.\nPored folklorista KUD-a „Sretenje“ iz Rogatice i KUD-a „Sveti Pantelejmon“ iz Han Pijeska brojna publika je uživala u tročasovnom programu u kome su učestvovale muške i ženske izvorne narodne pjevačke grupe, instrumentalisti, pjesnici iz Rogatice i Borika, te naerodni guslari.\nNa kraju Ilindanskog posijela naastupili su pjevači iz Beograda, Zoran Stojanović i Aleksandra Bursać.\nPoslije svete liturgije i litije, te rezanja slavskog kolača, drugi dan Sabora, na Ilindan, otvorena je izložba narodnih rukotvorina. Svoje radove izložile su članice Udruženja „Snop“ i Udruženja žena iz Rogatice, zatim članice sekcije kućne radinosti Srpskog sokolskog društva „Soko“ iz Dobruna kod Višegrada, te monasi manastira „Svetog Save“ iz Gornje Lijeske kod Višegrada, poznatog po manastirskoj radionici specijalizovanoj za izradu svešteničkih i monaških odeždi, crkvenih barjaka i drugih crkvenih predmeta.\nu okviru „Ilindanskog sabora“ održan je okrugli sto na temu „Borički plato u Strategiji ruralnog razvoja opštine Rogatica“, kome su prisustvovali i načelnici opština Rogatica i Višegrad, Radomir Jovičić i Tomislav Popović.\nBila je to prilika da se, nakon prezentacije Radovana Rosića, načelnika opštinskog Odjeljenja za privredu i društvene djelatnosti i njegovih saradnika, promovišu planovi intenzivnijeg razvoja Boričkog platoa, čuvenog po proizvodnji izuzetno kvalitnjetnog krompira, skorpa-kajmaka, uzgoju stoke i ergeli arapskih i bosansko-brdskih konja.\n-Prisutni na okruglom stolu dali su dosta kvalitetnih prijedloga, sugestija i mišljenja što će buduću Strategiju ruralnog razvoja naše opštine, a posebno ovog planinskog kraja, učiniti još kvalitetnijom, naglasio je Rosić.\nNa kraju okruglog stola priređena je degustacija ovdašnjih poznatih robnih marki: kuvanog krompira i skorupa-kajmaka.\n-Već za narednu godinu, u okviru novoformiranog Usdruženja proizvođača krompira“, dobićemo registrovanu robnu marku za naš originalni „Borički krompir“, nakon čega ćemo ga ponuditi najvećim trgovinskim lancima, najavio je pjedsjednik Mjesne zajednice Borike Milenko Šarenac.\nNa „Ilindanskom saboru na Borikama“, u prisustvu nekokliko hiljada posjetilaca, u utorak su održana i sportska takmičenja u malom fudbalu, bacanju kamena sa ramena, a organizovane su i tradicionalne pješačke trke.\nOrganizatori Ilindanskog sabora bili su Mjesna zajednica i Srpska pravopslavna crkvena opština Borike, uz podršku opštine Rogatica i jednog broja sponzora.\nOznake: Borike, Ilindan, Radomir Jovičić


Inflacija je u decembru 2017., prema proceni Republičkog zavoda za statistiku, bila na centralnom ciljanom nivou NBS od 3,0 odsto međugodišnje, navode iz centralne banke napominjući da su inflaciona očekivanja finansijskog sektora i privrede usidrena unutar granica ciljanog rasta potrošačkih cena.\nIzvršni odbor očekuje da će inflacija u narednom periodu nastaviti da se kreće u granicama cilja koji iznosi 3,0 odsto plus-minus 1,5 procenata.\nIz NBS navode da bi u prvoj polovini 2018. inflacija trebalo da se kreće ispod centralne vrednosti cilja, zbog visoke uporedne baze kod cena naftnih derivata i drugih proizvoda koji su jednokratno poskupeli početkom prošle godine, dok će u suprotnom smeru delovati očekivani rast domaće tražnje.\nCentralna banka pažljivo prati i dešavanja u međunarodnom okruženju, prvenstveno kretanja na međunarodnom finansijskom tržištu i svetske cene primarnih proizvoda, koja nalažu opreznost.\n"Neizvesnost na međunarodnom finansijskom tržištu i dalje je prisutna po osnovu divergentnosti monetarnih politika vodećih centralnih banaka, Federalnih rezervi i Evropske centralne banke, što može da utiče na globalne tokove kapitala prema zemljama u usponu, a time i Srbiji", ukazuju iz NBS.\nPored toga, kako dodaju, neizvesnost postoji i u pogledu kretanja svetskih cena primarnih proizvoda, a posebno svetske cene nafte, koja je prethodnih meseci rasla.\nMeđutim, Izvršni odbor ističe da je otpornost domaće privrede na eventualne negativne uticaje iz međunarodnog okruženja povećana zahvaljujući jačanju domaćih makroekonomskih fundamenata i povoljnijim izgledima za naredni period.\nNaredna sednica Izvršnog odbora na kojoj će biti doneta odluka o referentnoj kamatnoj stopi biće održana 8. februara 2018, navodi se u saopštenju.


Rak dojke je izlečiv u preko 90 odsto slučajeva ako se otkrije na vreme - Glas Šumadije\nNaslovna > Društvo > Rak dojke je izlečiv u preko 90 odsto slučajeva ako se otkrije na vreme\nRak dojke je izlečiv u preko 90 odsto slučajeva ako se otkrije na vreme\n27/10/2020 27/10/2020 848Ostavi komentar na Rak dojke je izlečiv u preko 90 odsto slučajeva ako se otkrije na vreme\nPovodom Međunarodnog dana borbe protiv raka dojke, Udruženje za edukaciju i podršku ženama u borbi protiv raka dojke „Volјa“ organizovalo je razgovor sa lekarima Kliničkog centra Kragujevac koji su i članovi stručnog veća ovog udruženja.\nKoliki je značaj rane dijagnostike i koje su to dostupne i delotvorne terapije u onkološkom lečenju, kako se suočiti sa obolevanjem i kako doprineti da lečenje bude lakše i uspešnije, samo su neka pitanja na koja su odgovarali dr Jasmina Nedović internista onkolog, dr Marko Spasić hirurg i dr Sanja Milojević radiolog.\nCilj uspešnog lečenja je rano otkrivanje karcinoma dojke kao i dostupnost modernih terapija za lečenje. Rani karcinom dojke ne možemo da preveniramo primarno jer ne znamo zbog čega on nastaje ali možemo da radimo na sekundarnoj prevenciji. Sekundarna prevencija podrazumeva skrining mamografiju koja je veoma bitna i mi tokom celog ovog meseca zapravo podižemo svest uslovno zdravih žena da se odazovu pozivu na skrining. Žene preko 50 godina potrebno je da jednom u dve godine urade mamografiju jer tada mogu da se uoče promene koje mogu da ukažu na rani karcinom dojke, istakao je dr Marko Spasić.\nDoktorka Nedović je naglasila da su tribine način da se pacijentkinjama približe načini lečenja i prevencije kako bi se statistika od 1.600 pacijentkinja koje godišnje preminu od karcinoma dojke malo popravila.\nŽenama treba da približimo načine lečenja, da ti načini lečenja nisu prijatni, ali jesu podnošljivi i da mogu da se savladaju uz pomoć udruženja pacijentkinja. Pacijentkinje koje čine udruženja te načine lečenja približavaju još više nego što mi sami kao lekari možemo da približimo. Što se tiče dostupnosti terapije moramo da se borimo zajedno i stručnjaci i udruženja za dostupnost svih terapijskih opcija za sve pacijentkinje. To je u ovom momentu najvažnije, istakla je Jasmina Nedović.\nPrema broju preminulih, Srbija je druga u Evropi zbog dijagnostikovanja karcinoma u kasnoj fazi.\nOva bolest je izlečiva u preko 90 odsto slučajeva ukoliko se otkrije na vreme. Otkrivanjem u ranoj fazi, primenom adekvatne terapije i kontinuiranim lečenjem može se spasiti život i unaprediti kvalitet života obolelih žena.\nSvaka žena nakon 25. godine života jednom mesečno trebalo bi da izvrši samopregled dojki, fizikalni pregled jednom godišnje preporučuje se ženama nakon 30. godine starosti, dok bi mamograf na svake dve godine trebalo da uradi svaka žena koja je starija od 40 godina.\nTagovi: dr Jasmina Nedović Kragujevac Međunarodni dan borbe protiv raka dojke


Mlada nada italijanske džez scene, Frančesko Kafizo, na 31. Beogradskom džez festivalu | Adria Daily\nZa mladog saksofonistu Frančeska Kafiza (Francesco Cafiso) već je neko vreme poznato da je najveći novi talenat italijanske džez scene, koja je kod nas izuzetno popularna. Sa svojim sekstetom i projektom La banda, osvojio je zasluženu pažnju evropske kritike, publike i medija, pa sa pravom možemo reći da će upravo prisustvujemo rađanju jedne nove džez zvezde! Kafizo će nastupiti na 31. Beogradskom džez festivalu u petak, 30. oktobra u Domu omladine Beograda, a ulaznice su u prodaji preko EVENTIM mreže.\nPočetkom 2000-ih, Frančesko Kafizo je, kao čudo od deteta, sa 14 godina nastupao po najvećim evropskim festivalima, gostujući u septetu Vintona Marsalisa. Usledili su pozivi drugih američkih i italijanskih umetnika, prvi solo nastupi, albumi, nagrade. 2009, kada je punio 20 godina, nastupao je u Vašingtonu na proslavi inauguracije Baraka Obame, a iste godine fondacija Umbria Jazz proglasila ga je Ambasadorom italijanske muzike u svetu.\nIpak, najveći poduhvat ostvaruje u godini kada premijerno nastupa na Beogradskom džez festivalu. Posle pretežno reproduktivnog perioda, i prvih, konvencionalnijih autorskih pokušaja, osmislio je i snimio kapitalni projekat “3”. Kolekcija predstavlja njegova razmišljanja o Siciliji, i zvucima uz koje je rastao – trostruki album originalne muzike u pratnji dva mala sastava i velikog orkestra. Fascinantno delo po emociji podseća na radove Nina Rote i Enija Morikonea.\nPremijerno na 31. Beogradskom džez festivalu Fračesko Kafizo predstavlja spoj džeza i muzike Sicilije!\nTags31. Beogradski džez festival džez muzika\nTribina Centra za promociju nauke „Dekodiranje mitova“ u SKC-u


Crna Gora je ostvarila ovako visok plasman zahvaljujući povećanju broja turista za čak 21,4 odsto, piše potral Investitor.me.\nNajveći rast u prošloj godini zabeležili su Mijanmar 40,2 odsto, Portoriko 31,2 odsto, Iran 27,9 odsto i Uzbekistan 27,3 odsto, prenosi portal indikator.ba. Visok plasman ostvarila je i Bosna i Hercegovina, koja je sa rastom broja turista od 13,7 odsto u 2019. godini zauzela 14. mesto na rang listi UNWTO.\nPodaci UNWTO pokazuju povećanje broja turista u svetu za četiri odsto u odnosu na 2018. godinu.\nVećina važnih destinacija beleži stabilan rast broja posetilaca, poput Francuske koja je imala više od 90 miliona posetilaca u 2019. godini. Egipat, Turska i Tunis se polako oporavljaju i ponovo uspevaju da privuku veliki broj turista, prenosi Pobjeda.\nU CRNOJ GORI 13 ODSTO VIŠE TURISTA Evo u kojim gradovima na primorju je najveća gužva\nREKORDNI TURISTIČKI REZULTATI Komšije posetilo 2,6 miliona turista\n"PISANJEM SAM BRISAO OŽILJKE" Nišlija odrastao na ulici i u Domu za nezbrinutu decu konačno u rukama drži svoj autobiografski roman\nLEPA VEST IZ SVILAJNCA Mlada majka U SANITETU RODILA DEVOJČICU\nDr Kon: Korona virus može da postane kao SEZONSKI GRIP, ali sada je najvažnije da IZBEGAVAMO KONTAKTE


Ruski „suhoj“ presreo četiri aviona NATO-a iznad Baltika - Sputnjik Srbija\n18:11 31.08.2020 Preuzmite kraći link\n„Ruska sredstva za kontrolu vazdušnog prostora su 31. avgusta iznad neutralnih voda Baltičkog mora otkrila četiri vazdušna cilja koja se približavaju državnoj granici Rusije. Za identifikovanje vazdušnih ciljeva i sprečavanje povrede državne granice Rusije u vazduh je podignut lovac Su-27 dežurnih snaga PVO Baltičke flote“, navodi se u saopštenju.\nPosada ruskog lovca identifikovala je vazdušne ciljeve kao strateški izviđački avion američkog vazduhoplovstva RC-135, izviđački avion švedskog vazduhoplovstva „Golfstrim“, izviđački avion danskog vazduhoplovstva „Čelendžer“ i patrolni avion nemačke mornarice R-3C „Orion“.\nNakon što su se strani avioni okrenuli od ruske granice, ruski lovac bezbedno se vratio na matični aerodrom.\nU saopštenju se dodaje da je čitav let ruskog lovca Su-27 izveden strogo u skladu sa međunarodnim pravilima za upotrebu vazdušnog prostora. Kršenje ruske granice avionima NATO-a nije bilo dozvoljeno.\nBaltičko more, avioni, NATO, presretanje, Su-27


Sprečićemo veštačke nestašice na tržištu – Nadlanu.com\nSprečićemo veštačke nestašice na tržištu\nBEOGRAD, 3. septembra 2010. (Beta) – Predsednik Vlade Srbije Mirko Cvetković naredio je hitnu akciju nadležnim ministarstvima i inspekcijskim službama na sprečavanju pokušaja stvaranja veštačkih nestašica životnih namirnica na tržištu, saopšteno je danas iz vlade.\n„Vlada Srbije će iskoristiti sve mehanizme da interveniše i obezbedi redovno i kvalitetno snabdevanje građana osnovnim životnim namirnicama“, izjavio je Cvetković.\nKako se navodi u saopštenju, Vlada Srbije će, u okviru svojih nadležnosti, stabilizovati tržište i sprečiti pokušaje da se izazivanjem veštačkih nestašica neopravdano povećaju cene.\n„Nadležne inspekcijske službe će sprovesti opsežnu akciju na utvrđivanju stanja zaliha životnih namirnica u mlinsko–pekarskoj industriji i kod proizvođača mleka, mlečnih proizvoda i ulja“, saopšteno je.\nDodaje se da se tržište Srbije „mora zaštiti od malverzacija“.


Muzika Vremeplov dr Neleta Karajlića na Tašmajdanu\nsubota, 25. maj 2019, 22:38 -> 23:58\nDr Nele Karajlić održao je na stadionu Tašmajdan svoj prvi veliki koncert pred beogradskom publikom. Sa „Osiromašenim uranijumom“ izveo je najpre hit „Javi mi, ja ću čekati“, a usledili su ostali hitovi „Pušenja“.\nPred oko 8.000 gledalaca, dr Nele Karajlić izveo je pesme „Zabranjenog pušenja“, kao i pre 23 godine.\n„Taj pojam maja i Jugoslavije iz onog vremna, ako otkačimo taj politički deo, bilo je nešto veoma pozitivno. Jugoslavija je bila zemlja u kojoj su ljudi bili nasmejani, a u zemljama koje su nastale posle nje nema nasmejanih ljudi“, rekao je dr Nele Karajlić.\n(nedelja, 26. maj 2019, 20:45) - anonymous [neregistrovani]\n(nedelja, 26. maj 2019, 19:24) - zeks [neregistrovani]


Kako se navodi, osim Komercijalne banke u Banjaluci, Poštanska štedionica je zainteresovana i za kupovinu Komercijalne banke u Crnoj Gori i u Prištini, a ministar finansija Srbije, navodi Capital, je već dao saglasnost da se ide u pomenutu kupovinu.\n- NLB je spremna da proda sve delove Komercijalne banke, osim onog u Srbiji, i to za knjigovodstvenu cenu. Međutim, Poštanska štedionica je u pregovorima ponudila 60 odsto knjigovodstvene vrednosti. Pismo o namerama je poslato u Sloveniju - naveo je izvor Capitala upućen u taj posao.\nS druge strane, kako se navodi u tekstu, "vlast u Srbiji smatra da im je strateški interes da i preko bankarskog sektora zadrže uticaj u Republici Srpskoj, Crnoj Gori i u pokrajini Kosovo".\nPoštanska štedionica je u vlasništvu Srbije, koja ima 79,01 odsto akcija, JP Pošta Srbije ima 19,95 odsto, Republički fond PIO 1,01 odsto i Fond za razvoj Republike Srbije 0,03 odsto.\nBrodnjak: Razmišljamo o ulasku u Albaniju\nPredsednik NLB grupe Blaž Brodnjak izjavio je krajem maja da ta banka ima mogućnosti i potencijala za preuzimanje još neke banke u regionu, ali da je ta tema za sada preuranjena, kao i da je za NLB trenutno najvažnije da završi integraciju NLB-a sa Komercijalnom bankom u Srbiji. Dodao je i da razmišljaju o ulasku u Albaniju.\n"Za sada radimo integraciju dve banke (Komercijalne i NLB Beograd) u Srbiji, računamo da će to biti završeno do kraja aprila naredne godine. U međuvremenu već razmišljamo potencijalno o ulasku u Albaniju, jer bi na taj način postali jedina banka koja je prisutna na svih šest tržišta Zapadnog Balkana i na zajedničkom putu ka Evropi", naveo je Brodnjak na Kopaonik biznis forumu.


Irena Fiket o urušavanju zgrade na Vračaru: Beograd sa investitorskog urbanizma mora preći na održivi razvoj\n17. 07. 2021.|\nIskustvo zgrade koja se urušila na Vračaru govori nam da se grad mora razvijati planski, i u skladu sa principima održivog razvoja, inače ćemo posledice osećati svi mi koji u njemu živimo. Profit investitora je jedini interes kojim se, već godinama unazad, vode gradske vlasti. Umesto da štite javni interes građana, da se brinu o kvalitetu života ljudi u gradu, vlast na prvo mesto stavlja zaradu pojedinaca i kompanija.\nOvakav pristup razvoju grada u kome se zarada investitora stavlja u prvi plan i ispred potreba građana, naziva se investitorski urbanizam. Njegove posledice su ovoga puta direktno ugrožavanje imovine i života stanovnika Vračara u Vidovdanskoj ulici. Iako su danima stanovnici zgrade koja se nalazi pored gradilišta upozoravali na mogućnost urušavanja njihove zgrade, prateći signale poput pucanja zidova, nikakve reakcije od strane investitora i gradske vlasti nije bilo sve do sada, do obrušavanja zida zgrade, kada su ih, srećom nepovredjene, evakuisali i premestili u hotel Slavija dok se problem ne “sanira”.\n“Puno puta smo upozoravali na posledice ovakvog agresivnog pristupa gradnji i sa građanima Vračara ustajali protiv investitorskog urbanizma. Samo poslednjih nekoliko meseci organizovali smo zajedno sa građanima niz akcija u kojima smo se borili protiv otimanja javnih i zelenih površina, a motivisali smo veliki broj građana da stane u zaštitu i bori se za park na Slaviji. Vračar je u izuzetno teškom položaju i pod velikim pritiskom investitorskog urbanizma” – izjavila je Irena Fiket, koordinatorka opštinske grupe Vračar Ne davimo Beograd.\nPogledajte snimak urušavanja zgrade:\nNakon ogromnog broja štetnih projekata, koruptivnih dilova, ugrožavanja kvaliteta života ljudi, uništavanja javnih prostora, zelenih površina, otimanja obala, seče šuma, vreme je da naprednjačko devastiranje grada zaustavimo pre nego što bude i gubitaka ljudskih života.


Milinković: Srušićemo tradiciju, hoćemo pobedu u Pazaru\nM. D.\t 31. jula 2015. 11:21\nTrener fudbalera Partizana Zoran Milinković rekao je danas da je nada da će crno-beli srušiti lošu tradiciju i prvi put pobediti u Novom Pazaru u mečevima Superlige.\n“Vrlo smo oprezni, cenimo i respektujemo Novi Pazar, ali verujemo da ćemo odigrati prema našim očekivanjima. Žzelimo da nastavimo onako kako smo počeli i osvojimo tri boda. Igramo u jakom ritmu, putovanja nas opterećuju, ali moramo da se adaptiramo”, rekao je Milinković na konferenciji za medije u Sportskom centru Teleoptik.\nOn je naveo da će duel sa Pazarcima zbog povreda propustiti Abubakar Umaru i Valeri Božinov, ali i najavio neke promene u timu kako bi razigrao sve igrače.\n“Abubakar će biti spreman za Steauu, dok je neizvestan nastup Božinova. Postoje indicije da će igrati”, izjavio je iskusni trener.\nKreće LŠ: Derbi na Nou Kampu, Roma čeka Atletiko\nPolicijac ranjen u stomak u Novom Pazaru\nSrpski fudbal u ekspanziji: Reprezentacija stopama večitih\nMitrović: Seriju da nastavim u Irskoj; Kostić: Blizu smo SP\nŠampion Srbije će igrati protiv loše tradicije, pošto nikad u prvenstvu slavio u Novom Pazaru.\n“Pazar je uvek tesko gostovanje, znamo kakav nas ambijent čeka. Iskusan tim imaju, bez obzira na loš start. Tu smo da menjamo tradiciju. Svesni smo da je Pazar izuzetno motivisan”.\nMilinković nije želeo previše da priča o revanšu protiv Steaue jer je skoncentrisan na Novi Pazar.\n“Ne znam da li je pristojno komentarisati o Steaui jer imamo meč sa Novim Pazarom. Biće i u revanšu žestoka borba, verujemo u nas i nadamo se najboljem”.\nDoskorašnji desni bek Intera Brazilac Žonatan trenira sa Partizanom, igrač je najavio da je moguć prelazak među crno-bele, ali Milinković ističe da to nije realno.\n“Žonatan je izuzetan momak, veliki profesionalac. Svlačionica ga je prihvatila, ali kada neko zarađuje oko 2,5 miliona evra… Bilo bi fenomenalno da dođe, ali zaključite sami. Biće takvih stvari jednog dana”, zaključio je Milinković i čestitao nekadašnjem klubu, Vojvodini na velikoj pobedi nad Sampdorijom u Italiji (4:0).\nFudbaler Partizana Marko Jevtović, koji je u ovom prelaznom roku došao baš iz Novog Pazara, kazao je da očekuje lep ambijent i trijumf svog tima.\n“Bio sam dve godine u Pazaru i znam kakva je euforija kada gostuje Partizan. Činjenica je da nismo dobro prolazili tamo, ali siguran sam da imamo kvalitet da pokvarimo tradiciju. Uvek idemo na tri boda”, izjavio je visoki vezista.\nUtakmica trećeg kola Superlige između Novog Pazara i Partizana igra se sutra od 17 sati.\nfudbalNovi PazarPartizanZoran Milinković


Rusija upozorava Iran na nepromišljenost odluke o povlačenju iz nuklearnog sporazuma - 20.01.2020, Sputnik Srbija\nMoskva upozorava Iran na nepromišljenost odluke o povlačenju iz Sporazuma o neširenju nuklearnog oružja i poziva ga da se pridržava svojih obaveza u okviru... 20.01.2020, Sputnik Srbija\nrusija, svet, vesti, iran, nuklearni sporazum\n13:35 20.01.2020 (Osveženo: 13:51 20.01.2020)\n© REUTERS / Wana News AgencyNuklearni reaktor u iranskom Araku\n„Upozoravamo iransku stranu na nesmotrene korake u pogledu očuvanja njenih obaveza prema Sporazumu o nuklearnom oružju. Smatramo da nema razloga da se ovo pitanje pokrene u ovoj ravni“, rekao je Rjabkov, komentarišući izjavu iranskog ministra spoljnih poslova.\nOn je dodao da Rusija poziva Iran da se čvrsto pridržava obaveza prema IAEA u okviru sporazuma o garancijama, kao i da „iranske kolege dobro znaju za taj naš stav“.\nMoskva ne smatra da je ispravno dovođenje u pitanje posvećenost Irana Sporazumu o neširenju nuklearnog oružja, dodao je Rjabkov.\n„To nije nov stav iranske strane. Oni su ranije više puta na različitim nivoima saopštavali takvu mogućnost. Iranske kolege su svesne da ne smatramo ispravnim dovođenje u pitanje iransku posvećenost Sporazumu o neširenju nuklearnog oružja“, rekao je zamenik ruskog ministra.\nRanije je televizija „Pres TV“ pozivajući se na ministra spoljnih poslova Irana Džavada Zarifa izjavio da će Teheran izaći iz Sporazuma o neširenju nuklearnog oružja ukoliko pitanje iranskog nuklearnog programa ne bude doneto na razmatranje Saveta bezbednosti UN.